text:
Tala 98: I Luga o le Mauga o Olive
O IESU lenā i luga o le Mauga o Olive. O tamāloloa e to‘afā o loo faatasi ma ia o ona aposetolo. O le au uso o Aneterea ma Peteru, ia ma le au uso o Iakopo ma Ioane. O le malumalu o le Atua o loo mafai ona e iloa atu i sina mamao atu.
Ua lua aso talu ona tietie atu Iesu i le tama‘i asini i Ierusalema. O le Aso Lua lenei. O le amataga o le aso na iai Iesu i le malumalu. O i ina na taumafai ai le au faitaulaga e pu‘e Iesu ia fasiotia. Ae na latou fefefe e faia auā e to‘atele tagata e fiafia iā Iesu.
‘O outou o gata ma fanau a gata!’ O le ta‘u lea a Iesu mo le au ta‘ita‘i lotu. Ona fai atu lea o Iesu o le a faasala i latou e le Atua ona o mea leaga ua latou faia. Ina ua mavae lenā ona sau lea o Iesu i le Mauga o Olive, ona fesili lea o le au aposetolo e to‘afā. Pe e te iloa o ā a latou fesili iā Iesu?
O loo fesili le ‘au aposetolo e uiga i mea i le lumana‘i. Na latou iloa o le a aumaia e Iesu se i‘uga i mea leaga uma i le lalolagi. Ae na latou fia iloa po o afea e taunuu ai ia mea. Po o afea e toe sau ai Iesu e pule o se Tupu?
Na iloa e Iesu o le a lē mafai e ona ‘au soo ona vaai iā te ia pe a toe sau. Talu ai ona o le a iai o ia i le lagi, ma o le a lē mafai ona latou vaai atu iā te ia i ina. O lea na ta‘uina e Iesu i ona aposetolo ni isi o mea o le a tutupu i le lalolagi pe a pule o ia o se Tupu i le lagi. O ā ni isi o ia mea?
Na fai atu Iesu o le a iai taua tetele, e to‘atele tagata o le a mama‘i ma fia aai, o le a leaga tele le solitulafono, ma o le a iai mafui‘e tetele. Na ta‘ua fo‘i e Iesu e tala‘ia le tala lelei o le malo o le Atua i le lalolagi uma. Pe ua tatou vaaia ea ua tutupu nei mea i o tatou taimi? Ioe! Ma e mafai ona tatou mautinoa ua pule nei Iesu i le lagi. Ua toeitiiti nei ona ia aumaia lea o se i‘uga i mea leaga uma i le lalolagi.
Mataio 21:46; 23:1-39; 24:1-14; Mareko 13:3-10.
Fesili
- Vaai fo‘i i le ata, o lē fea o tamāloloa nei o Iesu, ma o ai o loo latou faatasi?
- O le ā na taumafai le au faitaulaga e fai iā Iesu i le malumalu, ma o le ā na ta‘u atu e Iesu iā i latou?
- O le ā le fesili a le ‘au aposetolo iā Iesu?
- Aiseā na ta‘u atu ai e Iesu i ona aposetolo nisi o mea o le a tutupu i le lalolagi, pe a pule o ia o se Tupu i le lagi?
- O le ā na ta‘ua e Iesu o le a tupu a o le‘i ia aumaia le i‘uga i mea leaga uma i le lalolagi?
Fesili faaopoopo
- Faitau le Mataio 23:1-39.
E ui ua faailoa mai e le Tusi Paia e ono talafeagai ona faaaogā ta‘u faalemalo, ae o le ā ua faaalia i upu a Iesu i le Mataio 23:8-11 e faatatau i le faaaogāina o ta‘u e faaviivii ai i totonu o le faapotopotoga Kerisiano? (Galu. 26:25; Roma 13:7; 1 Pete. 2:13, 14)
O ā gaoioiga na faia e le ‘au Faresaio i a latou taumafaiga e taofia ai tagata mai le avea o ni Kerisiano, ma e faapefea ona faia faapena e ta‘ita‘i lotu i aso nei? (Mata. 23:13; Luka 11:52; Ioa. 9:22; 12:42; 1 Tesa. 2:16)
- Faitau le Mataio 24:1-14.
E faapefea ona faamatilatila e le Mataio 24:13 le tāua o le tumau?
O le ā le uiga o le faaupuga “le gataaga” o loo i le Mataio 24:13? (Mata. 16:27; Roma 14:10-12; 2 Kori. 5:10)
- Faitau le Mareko 13:3-10.
O le ā le faaupuga o loo i le Mareko 13:10 e faaalia ai le faanatinati o le tala‘ia o le tala lelei, ma o le ā e ao ona tatou faia e tusa ma fetalaiga a Iesu? (Roma 13:11, 12; 1 Kori. 7:29-31; 2 Timo. 4:2)
Faitau Atili
Ua Fesili Atu Aposetolo e Toʻafā mo se Faailoga
Na iai le faataunuuga muamua o le valoaga a Iesu i le uluaʻi senituri. Faamata e iai se isi ona faataunuuga e sili atu i se taimi mulimuli ane?


c: text/html

text:
Tala 78: Tusi Lima i le Puipui
O LE ā o tupu i inei? O loo fai se faiga‘ai a tagata. Ua valaaulia e le tupu o Papelonia le afe o tagata tāua e fai ma ana mālō. O loo faaaogāina ipu auro ma ipu ario ma pesini na aumaia mai le malumalu o Ieova i Ierusalema. Ae, na faafuase‘i lava, ona iloa se lima o le tamāloa ua tu mai i le ‘ea ma amata ona tusi i le puipui. Ua fefefe uma tagata.
Ua tupu nei Pelesara le atalii o le atalii o Nepukanesa. Na ia valaau ia ō mai ona tagata popoto. ‘So o se tasi na te mafai ona faitauina lenei tusitusiga ma ta‘u mai lona uiga,’ o upu ia a le tupu, ‘o le a tuuina atu i ai meaalofa e tele ma tofia o ia e fai ma tagata tāua lona tolu o le malo.’ Ae sa leai se isi na te mafai ona faitauina pe iloa fo‘i lona uiga.
Na faalogo le tinā o le tupu i le pisa ma sau loa o ia i le potu ‘ai. ‘Faamolemole aua e te fefe,’ o lana tala lea i le tupu. ‘O loo iai se tamāloa i lou malo na te iloaina atua paia. A o tupu le tamā o lou tamā o Nepukanesa na ia tofia o ia e fai ma ta‘ita‘i o ou tagata popoto. O lona igoa o Tanielu. Aami atu iā te ia, ma o le a ia ta‘uina atu iā te oe lona uiga.’
Ona aumaia lea o Tanielu. Ina ua uma ona ia teea meaalofa, ona ta‘u atu lea e Tanielu le māfuaaga na aveesea ai e Ieova Nepukanesa, le tamā o lona tamā, mai i lona tulaga tupu. ‘Sa faamaualuga tele o ia,’ o le tala lea a Tanielu. ‘Ma na faasalaina o ia e Ieova.’
‘Ae o oe,’ o le tala lea a Tanielu i a Pelesara, ‘ua e iloa mea uma na tutupu iā te ia ae o loo e faamaualuga lava e pei ona sa iai Nepukanesa. Ua e aumaia ipu ma pesini mai le malumalu o Ieova ma e inu ai. Ua e vivii atu i atua na faia i laau ma maa, ae ua e lē vivii i Lē na Foafoaina i tatou. O le māfuaaga lea ua auina mai ai e le Atua le lima e tusia upu nei.’
‘O le mea lenei ua tusia,’ o le tala lea a Tanielu: ‘MENE, MENE, TEKELE, UPERESA.’
‘MENE o lona uiga ua faitaulia e le Atua aso o lou malo ma aumaia ai i le i‘uga. TEKELE o lona uiga ua fuaina oe i le fua faatautau ma iloa ai ua e le aogā. UPERESA o lona uiga ua tuuina atu lou malo i a Metai ma Peresia.’
A o tautala Tanielu, sa amata ona osofa‘ia e Metai ma Peresia Papelonia. Na latou pu‘eina le aai ma fasiotia Pelesara. Na taunuu moni lava le tusi lima i le puipui i lenā lava pō! Ae o le ā o le a tupu nei iā Isaraelu? E toeitiiti ona tatou iloaina lea, ae muamua se‘i tatou vaai po o le a na tupu iā Tanielu.
Tanielu 5:1-31.
Fesili
- O le ā na tupu a o faia se faiga‘ai e le tupu o Papelonia ma faaaogāina ipu ma pesini na aumai mai le malumalu o Ieova i Ierusalema?
- O le ā na fai atu ai Pelesara i ona tagata popoto, ae o le ā na lē mafai ona latou faia?
- O le ā na fai atu ai le tinā o le tupu ia faia e le tupu?
- E tusa ma le mea na ta‘u atu e Tanielu i le tupu, aiseā na auina mai ai e le Atua le lima e tusiaina upu i le puipui?
- Na faapefea ona faamalamalama e Tanielu le uiga o upu i le puipui?
- O le ā na tupu a o tautala Tanielu?
Fesili faaopoopo
- Faitau le Tanielu 5:1-31.
Ia faamatala le eseesega o le mata‘u faale-Atua ma le mata‘u o Pelesara ina ua ia vaaia le tusi lima i le puipui. (Tani. 5:6, 7; Sala. 19:9; Roma 8:35-39)
Na faapefea ona faaalia e Tanielu le lototele a o tautala atu iā Pelesara ma ona tagata aloa‘ia? (Tani. 5:17, 18, 22, 26-28; Galu. 4:29)
O le ā le auala ua faamatilatila ai e le mataupu e 5 o le Tanielu, le pule silisili ese a Ieova i le aoao o mea? (Tani. 4:17, 25; 5:21)

robotstxt: allowed

filter: keep


text:
Tala 42: Tautala se Asini
PE NA e faalogo i se asini e tautala? ‘Leai,’ atonu o lau tali lenā. ‘E lē mafai ona tautala meaola.’ Peita‘i ua ta‘u mai e le Tusi Paia se asini na tautala. Se‘i vaai pe na faapefea ona tupu.
Ua toe itiiti lava sauni Isaraelu e ō atu i totonu o le laueleele o Kanana. Ua fefe Palako, le tupu o Moapi iā Isaraelu. O lea sa ia aami ai le tagata poto e igoa iā Palaamo e sau e fetuu iā Isaraelu. Na tautō Palako na te avea ni tupe se tele iā Palaamo, o lea na ti‘eti‘e loa Palaamo i lana asini ma alu atu iā Palako.
Sa le‘i mana‘o Ieova e fetuu Palaamo i ona tagata. O lea na ia auina atu ai le agelu ma le pelu umī e tū i le ala e taofi iā Palaamo. E lē mafai e Palaamo ona iloaina le agelu, ae sa iloa e lana asini. Sa taumafai le asini e ‘alo ese mai le agelu, ma na oo ai ina taoto i lalo i le auala. Ua ita tele Palaamo, ma sa ia sasaina loa lana asini i le laau.
Ona faatautala ai lea e Ieova le asini a o faalogo Palaamo. ‘O le ā la‘u mea ua fai iā te oe ua e sasaina ai a‘u?’ o le fesili lea a le asini.
‘Ua e faia se mea e foliga ai a‘u o se vale,’ o le tala lea a Palaamo. ‘Ana iai sa‘u pelu ua ou fasimateina oe!’
‘Pe sa ou faia faapea muamua iā te oe?’ sa fesili ai le asini.
‘Leai,’ o le tali atu lea a Palaamo.
Ona faavaaia ai lea e Ieova o Palaamo i le agelu o loo tū i le auala ma le pelu. Ona faapea mai ai lea o le agelu: ‘Aiseā ua e sasaina ai lau asini? Ua ou sau e taofi lou ala, auā e le tatau ona e alu e fetuu iā Isaraelu. Ana le faliu ese lau asini mai iā te a‘u, semanū ua ou tāina oe ia e oti, ae ou te le faamanu‘aina lau asini.’
Sa fai atu Palaamo: ‘Ua ou agasala. Ou te le‘i iloaina o loo e tū mai i le ala.’ Sa tuu atu e le agelu Palaamo e alu e vaai Palako. Ua taumafai pea ia e fetuu iā Isaraelu, ae peita‘i, na faia e Ieova ina ia faamanuia atu e ia Isaraelu faatolu.
Numera 21:21-35; 22:1-40; 23:1-30; 24:1-25.
Fesili
- O ai Palako, ma aiseā sa ia aami ai Palaamo?
- Aiseā sa taoto ai le asini a Palaamo i lalo i le auala?
- O le ā ua faalogoina e Palaamo o fai atu ai le asini?
- O le ā na fai atu ai se agelu iā Palaamo?
- O le ā na tupu ina ua taumafai Palaamo e fetuu Isaraelu?
Fesili faaopoopo
- Faitau le Numera 21:21-35.
Aiseā na faato‘ilalo ai e Isaraelu ia Sekono le tupu o sa Amorī ma Oko le tupu o Vasana? (Nu. 21:21, 23, 33, 34)
- Faitau le Numera 22:1-40.
O le ā le pogai na taumafai ai Palaamo e fetuu Isaraelu, ma o ā ni lesona tatou te a‘oa‘oina mai ai? (Nu. 22:16, 17; Faata. 6:16, 18; 2 Pete. 2:15; Iuta 11)
- Faitau le Numera 23:1-30.
E ui lava na tautala Palaamo e peisea‘ī e tapua‘i iā Ieova, ae faapefea ona tuufaafeagai lenā mea ma ana gaoioiga? (Nu. 23:3, 11-14; 1 Samu. 15:22)
- Faitau le Numera 24:1-25.
E faapefea ona faamalosia e lenei tala o le Tusi Paia lo tatou faatuatua i le faataunuuina o fuafuaga a Ieova? (Nu. 24:10; Isa. 54:17)


text:
Silia 30,000 tagata sosola ona o le mu
AP - E silia i le toa 32,000 le aofai o tagata mai le aai o Waldo i Colorado ua sosola ese mai o latou fale, ona o le malosi tele o le sosolo o le mu lea o loo faatamaia ai le vaomatua o le aai, lea na amata mai i le Colorado Springs ma i’u ina faaleagaina ai fale o le toatele o aiga.
O loo galulue le vaega tinei mu mo le faatamaia o le afi, ae ua mafai foi ona asia e le alii peresetene o le malo tele o Amerika le aai, mo le mataituina o mea ua faaleagaina aemaise ai soifua ua aafia.
Na faaalia e le taitai o le vaega tinei mu a le aai le faasoloatoa o le latou tautua i le aso ma le po, i le taumafai lea e faaumatia le afi, ma o loo maitauina le faaletonu o le tau i le taimi nei i le aai, ma o loo fesoasoani malosi i le faataapeina atu o le afi i isi nofoaga o togavao ma atili sosolo ai le mu, ma ua faamaonia mai i ripoti le i ai o nisi ua maliliu.
I se ripoti mai le falemai i Colorado sa taua ai le oo atu o tagata e toa 20 mo togafitiga ona o manu’a ua aafia ai, ona o aafiaga e mafua mai i le malosi o le asu o le afi.
Na faia foi se saunoaga mai le kovana o le aai ia John Hickenlooper i le tulaga pagatia ua i ai le afi, ma uafoliga mai o se ata tifaga o loo maimoa i ai tagata i le mea o loo tupu, ma ua lagona ai foi le fefe.
‘Faapea nisi e le moni peita o se taimi muamua lea ua ou va’ai ai i se mu uiga ese talu ona ou ola mai.” o tala ia a isi tagata.
Ua iloga mai i aga a tagata feoa’i i alatele e sosola ese mai lea a’ai, le mafiafia o le asu ua ufitia ai so’o se vaipanoa o Colorado Springs. Ua ufitia e nisi o latou gutu ma isu i mitiafu ina ia mafai ona manava i se ea mama mai le asu ma le efuefu i le ea. Ua taofia fo’i feoa’iga i le alatele i le va o setete numera 25, ma e o’o mai lava lea alatele i lea a’ai.
Ua fa’ailoa mai e nisi, “E tusa ma le itula pe sili atu fo’i o taumafai e kava se maila e tasi i luga o le alatele, ona ua matua pisi na’ua feoa’iga i ta’avale, ua leiloa atu se a’ai ma ni moli i le mafiafia o le asu.” O se tala lea a Hillory Davis, 22 tausaga le matua i le vaega o tusitala a le BBC.
I se saunoaga a le ali’i Pule o le Tinei Afi i Colorado Springs, lea fo’i ua leva ona galulue lana vaega i le tineia o lenei mu tele, sa ia fa’ailoa mai ai ile BBC lava, “O le afi lenei e foliga mai o se afa tele ua sasao fa’aafi, ma ua faigata na’ua ona tineia e le aofa’iga o tatou tinei mu o i ai!”
O le a’ai lea, o le tasi lea a’ai tele e lua o Colorado ma e i le itu i matu i saute o le latou alatele e feso’ota’iga ai ma setete tua’oi. O le a’ai lea ua iloga ona e fa’atuina ai le Nofoaga fa’apitoa e a’otauina ai ave va’alele a le Eafosi po’o le Fuava’alele a le Malo Tele.
I le tala mai i le taeao ananafi, ua fa’ailoa mai ua mae’a i ai le afi i le tusa ma le 10 eka o lea nofoaga a le Eafosi ma ua silia ma le 2,100 tagata ua mae’a fa’atula’ia mai totonu o lea nofoaga a le Fuava’alele i le po lava e tasi.
Ua ‘au’au fa’atasi nei le Fuava’alele i ana tagata tinei afi ma le ‘au tinei afi a lea setetee taofia ma tineia le afi ae le’i o’o tele atu i nisi nofoaga i totonu o le latou lotoa. I nisi vaega lava o Colorado ua fa’ailoa mai i High Park ua silia ma le afa ua mae’a ona mu, peita’i e to’alaiti mamao aiga ua mae’a fa’atula’ia mai lea itu o le setete nai lo Colorado Springs.
saunia Leua Aiono Frost


text:
ʻOA TAUTELE MAI I LE AFIOGA A LE ATUA | FAATAOTO 1-6
“Ia E Faatuatua iā Ieova ma Lou Lotoatoa”
E onomea ma tatau ona tatou maufaatuatuaina atoatoa Ieova. O le uiga o lona suafa ua tatou mautinoa ai, e iai lona mana e faataunuu ai ana folafolaga uma. E tāua tele tatalo i le atiaʻe o le maufaatuatuaina o ia. Ua faamautinoa mai i le Faataoto mataupu e 3, o le a tauia e Ieova lo tatou maufaatuatuaina o ia, e ala i le ʻfaasaʻoina o o tatou ala.’
O se tasi e poto i ona lava manatu . . .
e faia ana lava filifiliga e aunoa ma le saʻilia muamua o le taʻitaʻiga a Ieova
e na te faatuatuaina ona lava manatu po o manatu foʻi o tagata o le lalolagi
O se tasi e maufaatuatuaina Ieova . . .
e na te atiaʻe se faiā vavalalata ma Ieova e ala i le suʻesuʻe o le Tusi Paia, manatunatu loloto i ai, ma tatalo
e tāpā le taʻitaʻiga a Ieova e ala i le saʻili i mataupu silisili o le Tusi Paia pe a faia ana filifiliga


text:
Le Lali
Na tulaga ese le ulua’i Fa’aaliga a le Aufai Faiva a le atunu’u i le fa’aiuga o le vaiaso na te’a nei, ina ua molimauina e le to’atele o le atunu’u na lolofi atu latou te molimauina lenei polokalame le mataina o ituaiga i’a eseese na mafai ona maua e le aufai faiva mai a latou fagotaga. Ae o le...
I le tele ai o tala ua salalau solo i le fa’aiuga ua faia i konekarate a faiaoga mai Samoa e to’a 10 ina ia le toe fa’afouina a latou konekarate, o le aso Faraile na te’a nei na fa’amaonia ai e le Fa’atonusili le tumau o le Matagaluega o Aoga i luma o le Fono Faitulafono, e na o le to’a 2 faiaoga o...
I le mae’a ai ona fa’amaonia e le Komesina o Leoleo i luma o le Komiti So’ofa’atasi o le Paketi a le Fono Faitulafono i le vaiaso na te’a nei, le le lava o le paketi a lona Ofisa e totogi ai ova taimi o Leoleo, aemaise ai o le fa’a faigaluegaina o ni isi Leoleo fou e fesoasoani i le galuega, o le...
O le sauniga mamalu na tapena e le First Battalion 58th Aviation Regiment i le nofoaga a le militeri i Fort Rucker, Enterprise, Alabama, sa latou fa’afeiloa’i aloa’ia ai Fitafita Tiute e to’a 27, na tu’ua lea nofoaga ae malaga e fa’atino le auaunaga i Latvia i Europa, ma ua toe taliu manuia mai. ...
Vaega: 205 Taeao manuia i lou alafa’i mai i fanuga lelei o lenei aso fou, o se aso e fa’aopoopo i lou soifua ma si o’u nei ola vaivai. E ao ai ona o tatou fa’apea ifo, “Le Atua Mamana e, ia e alofa ma fa’amanuia mai ia i matou i lenei aso, o faiva ma tiute o le a feagai ai ma i matou, ia taunu’u...
Na fa’ailoa e le sui o le Ofisa o Mataupu Tau Samoa i luma o le maota o sui i le taeao nei, se talosaga ina ia aofia ai ma le susuga i Pulenu’u uma lava i totonu o le atunu’u, i le fa’amalosia o le tulafono o le fa’a lapisi lea ua manatu le faigamalo e toe teuteu, ina ia fa’a faigofie ai le fa’...
I le fa’au’uga a le Capella University i Minneapolis, Minnesota ia Aokuso, 2016 na savali ai le tama’ita’i Pule A’oga mai Matatula Elementary, Fa’aletino Sala Roberts, i le solo a le vasega fa’au’u e talia lona fa’ailoga “Doctor of Education.” Na mafai ona maua le avanoa e talanoa ai ma lenei...
Ina u mae’a le tala a Ianeta sa fai atu i lana faiaoga, na aapa atu le fafine faiaoga o Lucy ma uu mau lona lima ona ia fa’apea atu lea i ai, “Ianeta, ia e iloa, e le o oe o se pologa, afai e i ai se mea e tupu ia te oe, pe e te mana’omia fo’i se fesoasoani i soo se taimi lava, ia e telefoni atu ia...
O se tasi o suiga tele ua manatu le pulega a le falema’i o le LBJ i Faga’alu e fa’atino i le tausaga tupe fou 2017, ina ia atili ai ona fa’alautele lana tautua i le atunu’u, o le tatala lea i tua o ni isi o ana auaunaga i nu’u i tua atoa ai ma le itumalo o Manu’a. “O le agaga atoa o le pulega a...
Na fa’aaoga e Ta’ita’i o le Fono Faitulafono le avanoa na latou feiloa’i ai ma le Fa’atonusili le tumau o le Matagaluega o Aoga a le malo i le taeao nei, i le taimi na talanoaina ai le paketi a le Ofisa o Aoga mo le tausaga tupe fou 2017, e momoli atu ai fautuaga i auala e fa’aleleia ai le auaunaga...


text:
MATAUPU 10
Ua Faamamāina Faaleagaga e le Tupu Ona Soo
1-3. O le ā na faia e Iesu ina ua ia vaaia le faaleagaina o le malumalu?
NA FAATĀUA e Iesu le malumalu i Ierusalema, auā sa ia iloa le tāua o lea nofoaga. Sa avea lenei malumalu ma taulaʻiga autū o le tapuaʻiga moni i le lalolagi. Sa tatau ona mamā le tapuaʻiga iā Ieova. O lea, seʻi mafaufau i faalogona o Iesu iā Nisani 10 i le 33 T.A., ina ua asiasi atu ma iloa ai ua faaleagaina le malumalu. O le ā le mea na tupu?
2 I le Lotoā o Nuu Ese, sa faia ai e tagata faatauʻoa ma ē suitupe, fefaatauaʻiga faapiʻopiʻo ma tagata na ō atu e ofo a latou taulaga iā Ieova. * Sa “tutuli i fafo [e Iesu] ē uma ua fai fefaatauaʻiga i le malumalu, ma fuli laulau a tagata suitupe.” (Faatusatusa i le Neemia 13:7-9.) Sa taʻusalaina e Iesu nei tagata manatu faapito, ona o lo latou avea o le maota o lona Tamā ma “ana o ē e faomea.” Sa tāua iā Iesu le malumalu, ma na ia iloa foʻi e tatau ona mamā le tapuaʻiga i lona Tamā.
3 I senituri mulimuli ane ina ua māeʻa ona avea Iesu ma Tupu, na ia toe faamamāina ai se isi malumalu. O le ā lenā malumalu?
Faamamāina “Atalii o Levi”
4, 5. (a) Na faapefea ona faamamāina soo faauuina o Iesu mai le 1914 seʻia oo i le tauamatamataga o le 1919? (e) Pe na māeʻa ai i inā le faamamāina faaleagaga o tagata o le Atua? Faamatala.
4 E pei ona taʻua i le Mataupu e 2, ina ua māeʻa ona avea Iesu ma Tupu i le 1914, ona la asiasia lea ma lona Tamā le malumalu faaleagaga, po o le faatulagaga o le tapuaʻiga mamā. * O le iʻuga, na iloa ai e le Tupu e tatau ona faamamāina “atalii o Levi,” po o le ʻaufaauuina. (Mala. 3:1-3) Na amata mai i le 1914 seʻia oo i le tauamatamataga o le 1919, ona faataga e Ieova ona tagata e aafia i tofotofoga eseese ina ia faamamāina ai i latou. O le iʻuga, na faamamāina i latou, ma na latou naunau pea e lagolagoina le Tupu faa-Mesia.
5 Ae pe na māeʻa ai i inā le faamamāina o tagata o le Atua? E leai. A o faagasolo aso e gata ai, o loo faaaogā e Ieova le Tupu faa-Mesia e fesoasoani i le faamamāina o ona soo, ina ia tumau ai i le malumalu faaleagaga. I mataupu e lua o loo sosoo mai, o le a talanoaina ai le auala na faamamā ai e Iesu ona soo i le itu tau amio. E lē gata i lea, o le faamamāina o lana faalapotopotoga. Ae seʻi o tatou iloiloina muamua auala eseese na faamamā ai faaleagaga e Iesu ona soo. E faamalosia lo tatou faatuatua, pe a malamalama i le auala ua faamamā ai faaleagaga e Iesu ona soo.
“Ia Outou Tausisi i le Mamā”
6. E faapefea i le faatonuga na avatu e Ieova i tagata Iutaia na faaaunuua, ona tatou malamalama ai i mea e aofia i le mamā faaleagaga?
6 O le ā le mamā faaleagaga? Seʻi o tatou iloiloina le fetalaiga a Ieova i tagata Iutaia sa faaaunuua i Papelonia, i le taimi o le a latou sauni e toe foʻi ai i le 537 T.L.M. (Faitau le Isaia 52:11.) Na toe foʻi i latou sa faaaunuua i Ierusalema e toe fausia le malumalu, ma faafoʻisia le tapuaʻiga moni. (Esera 1:2-4) Na finagalo Ieova e tuuesea e tagata Iutaia tū ma aʻoaʻoga faalotu uma a Papelonia. Seʻi mātau ana faatonuga na avatu iā i latou: “Aua tou te papaʻi atu i se mea e lē mamā,” “ia ō ese mai i totonu iā te ia,” ma “ia outou tausisi i le mamā.” E lē tatau ona pisipisia le tapuaʻiga mamā i tapuaʻiga sesē. O lea, o le mamā faaleagaga e aofia ai le vavaeese mai i aʻoaʻoga ma tū a lotu sesē.
7. O le ā le auala ua faaaogā e Iesu e faatumau ai le mamā faaleagaga o ona soo?
7 E leʻi leva talu ona avea Iesu ma Tupu, ae ia tofia se vaega toʻaitiiti e fesoasoani e faatumau le mamā faaleagaga o ona soo. O lenā vaega toʻaitiiti o le pologa faamaoni ma le faautauta, lea na tofia e Iesu i le 1919. (Mata. 24:45) E oo ane i lenā tausaga, ua vavaeese Tagata Aʻoga o le Tusi Paia mai i le tele o aʻoaʻoga a lotu sesē. Peitaʻi, na manaʻomia pea ona faamamāina faaleagaga i latou. O lea, na faaaogā ai e Iesu le pologa faamaoni, e faasolosolo ona faailoa mai i ona soo aso faamanatu ma tū e manaʻomia ona latou lafoaʻia. (Faata. 4:18) Seʻi o tatou iloiloina nisi o faaaʻoaʻoga.
Pe e Tatau Ona Faamanatu e Kerisiano le Kerisimasi?
8. O le ā le mea ua leva ona iloa e Tagata Aʻoga o le Tusi Paia e faatatau i le Kerisimasi, ae o le ā e latou te leʻi malamalama lelei i ai?
8 Ua leva ona iloa e Tagata Aʻoga o le Tusi Paia e faapaupau le amataga o le Kerisimasi, ma e leʻi fanau Iesu iā Tesema 25. Na taʻua i le Watch Tower o Tesema i le 1881: ʻO le toʻatele o tagata ua liulotu, sa auai i lotu faapaupau. O lea, e na ona taʻua lava o i latou o Kerisiano, ae o ē sa avea ma faifeʻau i lotu faapaupau ua taʻua nei o faifeʻau Kerisiano. E oo foʻi i aso faamanatu faapaupau, ua latou taumafai e suia i ni igoa faa-Kerisiano. O se faaaʻoaʻoga o na aso faamanatu, o le Kerisimasi.’ I le 1883, sa iai i le Watch Tower se mataupu na faamatuaina “O Anafea na Fanau ai Iesu?” Na taʻua i lenā mataupu, atonu na fanau Iesu i le amataga o Oketopa. * Peitaʻi, e leʻi malamalama Tagata Aʻoga o le Tusi Paia e tatau ona taofia le faamanatuina o le Kerisimasi. Na faaauau foʻi ona faamanatu lenā aso i le aiga Peteli i Brooklyn. Peitaʻi, na suia le tulaga o mea ina ua mavae le 1926. Aiseā?
9. O le ā na iloa mulimuli ane e Tagata Aʻoga o le Tusi Paia e faatatau i le Kerisimasi?
9 O suʻesuʻega loloto ma le māeʻaeʻa na faia e Tagata Aʻoga o le Tusi Paia na latou iloa ai, o le amataga o le Kerisimasi ma mea e aofia ai, e lē faamamaluina ai le Atua. Na iai i le lomiga o le Golden Age o Tesema 14, 1927, se mataupu na faamatuaina “Le Amataga o le Kerisimasi.” Na taʻua i lenā mataupu, o le Kerisimasi o se aso faamanatu faapaupau, e taulaʻi atu i faafiafiaga ma e aofia ai ifoga tupua. Na faamanino mai ai foʻi e leʻi faapea mai Iesu e faamanatu le Kerisimasi, ma na faaiʻu le mataupu i le manatu lenei: ʻUa faaauau pea ona faamanatuina lea aso e le lalolagi, Tiapolo, faapea ma tagata ina ia faamalie ai o latou tuʻinanauga. O lea, e leai se māfuaaga e tatau ai ona naunau i latou ua tuuina atu e auauna iā Ieova, e faamanatu lea aso.’ Na amata mai i lenā tausaga ona lē toe faamanatuina e le aiga Peteli le Kerisimasi.
10. (a) O le ā le suʻesuʻega māeʻaeʻa e faatatau i le Kerisimasi na faailoa mai iā Tesema i le 1928? (Tagaʻi foʻi i le pusa “ Le Amataga ma le Fuafuaga o le Kerisimasi.”) (e) Na faapefea ona lapataʻia tagata o le Atua e faatatau i aso faamanatu e tatau ona ʻalofia? (Tagaʻi i le pusa “ O Isi Aso Faamanatu.”)
10 I le tausaga na sosoo ai, na maua ai e Tagata Aʻoga o le Tusi Paia nisi faamatalaga e faatatau i le Kerisimasi. Iā Tesema 12 i le 1928, na faia ai e le uso o Richard H. Barber, o se sui o le ofisa ulu se lauga i le leitiō, na faaalialia ai i lumāmea le faapaupau o lenei aso faamanatu. O le ā le auala na tali atu ai tagata o le Atua i lenā taʻiala? E manatua e le uso o Charles Brandlein le taimi na lē toe faamanatuina ai e lona aiga le Kerisimasi. Na ia faapea mai: “E leʻi faigatā iā i matou le lē toe faamanatuina o lenā aso faapaupau. E tai pei lava o le tatalaina ese o se ofu palapalā ma tiaʻi.” E faapena foʻi le manatu na taʻua e le uso o Henry A. Cantwell, lea na avea mulimuli ane ma ovasia femalagaaʻi: “Na matou fiafia ina ua lafoaʻia ia mea, ma faamaonia atu ai lo matou alolofa iā Ieova.” Na lotomalilie soo faamaoni o Keriso e faia suiga manaʻomia, ma lē toe faia ai sa latou vaega i lenā aso faapaupau. *—Ioa. 15:19; 17:14.
11. E faapefea ona faailoa atu lo tatou lagolagoina o le Tupu faa-Mesia?
11 Maʻeu se faaaʻoaʻoga lelei na faataatia e na uso mo i tatou! Ia tatou mafaufau i la latou faaaʻoaʻoga, ma fesili ifo: ʻO le ā laʻu vaaiga i taʻiala mai i le pologa faamaoni? Po ou te talia ma le lotoatoa na taʻiala ma faatatau mea ua ou aʻoaʻoina?’ O lo tatou usiusitaʻi, e faailoa atu ai lo tatou lagolagoina o le Tupu faa-Mesia, lea ua ia faaaogāina le pologa faamaoni e tufatufa mai meaʻai faaleagaga i le taimi tatau.—Galu. 16:4, 5.
Pe e Tatau Ona Faaaogāina e Kerisiano le Koluse?
12. O le ā le manatu ua leva ona iai i Tagata Aʻoga o le Tusi Paia e faatatau i le koluse?
12 Na talia e Tagata Aʻoga o le Tusi Paia le faaaogāina o le koluse o se faailoga o le faa-Kerisiano, mo le tele o tausaga. E latou te leʻi mafaufau e tatau ona tapuaʻi i le koluse, auā na latou iloa e sesē le ifo i tupua. (1 Kori. 10:14; 1 Ioa. 5:21) I le tauamatamataga o le 1883, na taʻua ai i le Watch Tower e “inosia e le Atua so o se ifoga tupua.” I le taimi muamua, sa manatu Tagata Aʻoga o le Tusi Paia e iai nisi o tulaga e lē afāina ai le faaaogāina o le koluse. O se faaaʻoaʻoga, sa latou faaaogāina se pine e iai le ata o le koluse ma le palealii. Sa latou manatu o lenei faailoga e faamaonia ai o le a latou maua le palealii o le ola, pe a faamaoni seʻia oo i le oti. Na amata mai i le 1891, ona iai le faailoga o le koluse ma le palealii i le faavaa o le Watch Tower.
13. O le ā le malamalamaga na maua e soo o Keriso e faatatau i le faaaogāina o le koluse? (Tagaʻi foʻi i le pusa “ Le Malamalamaga e Faatatau i le Koluse.”)
13 Sa matuā tāua i Kerisiano moni le faailoga o le koluse ma le palealii. Peitaʻi, na amata mai i vaitausaga o le 1920, ona latou malamalama i le faaaogāina o le koluse. E manatua e le uso o Grant Suiter, lea na avea mulimuli ane ma sui o le Vaega Pule, se fonotaga sa faia i Detroit i Michigan i le Iunaite Setete, i le 1928. Na ia faapea mai: “I lenā fonotaga, na faailoa mai ai e lē gata e leai se tāua o le faailoga o le koluse ma le palealii, ae e inosia foʻi.” A o faagasolo tausaga, na amata ona manino mai ai e lē tatau ona faaaogāina le koluse i le tapuaʻiga mamā.
14. Na faapefea ona tali atu tagata o le Atua i le malamalamaga na latou maua e faatatau i le koluse?
14 Na faapefea ona tali atu tagata o le Atua i le malamalamaga e faatatau i le faaaogāina o le koluse? Pe na faaauau pea ona latou maumauaʻi e faaaogā le faailoga o le koluse ma le palealii, lea sa tāua iā i latou? Na faapea mai Lela Roberts: “Na faigofie ona matou lē toe faaaogāina, ina ua matou iloa le mea o loo faaāta mai ai.” Ae na faapea mai se isi tuafafine e igoa iā Ursula Serenco: “Ua matou iloa nei, o se faailoga faapaupau le mea sa matou manatu i ai o le faailoga o le maliu o Keriso. E tusa ai ma le Faataoto 4:18, ua matou fiafia ona o le auala ua faasolo ona faatuputeleina ai le malamalama.” E leʻi mananaʻo Kerisiano faamaoni e faia sa latou vaega i tū faalotu.
15, 16. E faapefea ona faailoa atu lo tatou maumauaʻi e faatumau le mamā, o lotoā faalelalolagi o le malumalu faaleagaga o Ieova?
15 O le faanaunauga foʻi lenā o auauna a Ieova i aso nei. Ua tatou iloa o loo faaaogā e Iesu le pologa faamaoni, e fesoasoani i le faatumauina o le mamā faaleagaga o ona tagata. O lea, e tatau ona tatou usiusitaʻi, pe a lapataʻia i tatou e faatatau i aso faamanatu ma tū faalotu e mafai ona tatou aafia ai. E tatau ona tatou taumafai e faatumau le mamā o lotoā faalelalolagi o le malumalu faaleagaga a Ieova, e pei ona faia e uso ma tuafāfine sa soifua i le amataga o le faatasi mai o Keriso.
16 A o faagasolo aso e gata ai, na faia foʻi e Iesu gaoioiga e lē mafai ona tatou vaaia e puipuia ai faapotopotoga a tagata o Ieova mai le faaleagaina faaleagaga. Seʻi o tatou iloiloina le auala na ia faia ai faapea.
Tuueseese “Tagata Amioleaga Mai i Tagata Amiotonu”
17, 18. O le ā o loo faaāta mai i le (a) lafoina o le upega i le sami, (e) “maua mai ai ituaiga iʻa eseese,” (i) tuu o “iʻa lelei i ola,” ma le (o) lafoaʻi ese o iʻa leaga?
17 O loo mataala Iesu le Tupu i le puipuia o faapotopotoga a tagata o le Atua i le lalolagi aoao. O loo faia foʻi e Iesu ma agelu se galuega e tuueseese ai tagata, lea e lē mafai ona tatou malamalama i ai. Na faamatalaina e Iesu lea galuega i le talafaatusa e faatatau i le upega. (Faitau le Mataio 13:47-50.) O le ā le uiga o lenā talafaatusa?
18 Ia ʻlafo i le sami se upega.’ O le upega o loo faaāta mai ai le galuega talaʻi o le Malo, ae o le sami e faaāta mai ai le fanau a tagata. E “maua mai ai ituaiga iʻa eseese.” Ua tosina mai tagata eseese ona o le feʻau o le tala lelei. E aofia ai i latou ua uia laasaga e avea ai ma Kerisiano, faapea i latou e fiafia i le upu moni, ae leʻi faia ni taumafaiga e auai i le tapuaʻiga mamā. * E tuu “iʻa lelei i ola.” Ua aoaoina tagata lotofaamaoni i ola po o faapotopotoga, o i inā e latou te faia ai le tapuaʻiga mamā iā Ieova. Peitaʻi, e lafoaʻi ese iʻa “leaga.” A o faagasolo aso e gata ai, o loo faaauau pea ona tuueseese “tagata amioleaga mai i tagata amiotonu.” * O le iʻuga, o i latou e lē lotomalilie e lafoaʻia o latou talitonuga ma tū faalotu, e lē mafai ona faatagaina e faaleagaina ai le faapotopotoga. *
19. O ā ni ou faalogona i le auala ua faatumau ai e Iesu, le mamā o tagata tapuaʻi o le Atua ma le tapuaʻiga moni?
19 Pe e lē faamalosia ea i tatou ona o loo tatou malu i lalo o le puipuiga a Iesu? Pe e lē faalaeiauina foʻi i tatou i le maelega o Iesu mo le tapuaʻiga moni, e pei ona ia faamamāina ai le malumalu i le uluaʻi senituri T.A.? E tatou te lotofaafetai ona o le faatumauina e Iesu o le mamā faaleagaga o tagata o le Atua, faapea le tapuaʻiga moni. E faamaonia lo tatou lagolagoina o le Tupu ma lona Malo, pe a tatou ʻalofia atoatoa lotu sesē.
^ pala. 2 Na faaaogā e tagata asiasi Iutaia se ituaiga o tupe siliva faapitoa, e totogi ai a latou lafoga faaletausaga i le malumalu. O lea, na sii ai i luga e tagata suitupe le tau e faafesuiaʻi ai tupe. Na manaʻomia foʻi ona faatau e tagata asiasi manu e faia ai a latou taulaga. Na taʻua e Iesu nei ʻaufaipisinisi “o ē e faomea,” ona o le taugatā o a latou auaunaga.
^ pala. 4 O loo tapuaʻi tagata o Ieova o loo i le lalolagi, i lotoā faalelalolagi o le malumalu sili faaleagaga.
^ pala. 8 Na taʻua i lenei mataupu o le fanau mai o Iesu i le tau malūlū, “e lē ōgatusa ma le faamatalaga a le Tusi Paia e faapea, sa i fafo leoleo mamoe e vaavaai a latou lafu.”—Luka 2:8.
^ pala. 10 I se tusi na tusia e le uso o Frederick W. Franz iā Novema 14, 1927, na ia taʻua ai: “E tatou te lē faamanatuina le Kerisimasi i le tausaga lenei. Sa palota le aiga Peteli, ma ua malilie ai i lea vala.” Mulimuli ane, na ia toe tusi iā Fepuari 6, 1928 e faapea: “Ua faasolosolo ona faamamāina i tatou e le Alii mai iā Papelonia le faalapotopotoga a le Tiapolo.”
^ pala. 18 O se faaaʻoaʻoga, i le 2013 e 7,965,954 le ʻautalaʻi, ae e 19,241,252 i latou na auai i le Faamanatuga.
^ pala. 18 O le tuueseeseina o iʻa lelei ma iʻa leaga, e lē tutusa ma le tuueseeseina o mamoe ma ʻoti. (Mata. 25:31-46) O le tuueseeseina po o le faamasinoga mulimuli o mamoe ma ʻoti, e faia a o faagasolo le puapuaga tele. O lea, o loo maua pea e i latou e pei o ni iʻa leaga le avanoa e foʻi mai ai iā Ieova, ma aoaoina ai i latou i ola po o faapotopotoga.—Mala. 3:7.
^ pala. 18 O le lafoina o iʻa leaga i le ogaumu aasa, e faaāta mai ai lo latou faaumatiaga i le lumanaʻi.


text:
AUALA E OLA AI O SE KERISIANO
Fesoasoani i Lau Fanau ia Atiaʻe se Faatuatua Lē Maluelue i Lē na Foafoaina Mea
Ua faalauiloa mai e le foafoaga le mamalu o Ieova. (Sl 19:1-4; 139:14) Peitaʻi, ua faaauiluma e le lalolagi a le Tiapolo filosofia a tagata e uiga i le amataga o le ola, lea ua lē faamamaluina ai le Atua. (Ro 1:18-25) E faapefea ona e puipuia lau fanau mai le mauaa ai o na manatu i o latou mafaufau ma loto? Fesoasoani iā i latou a o lāiti, e atiaʻe le faatuatua e iai moni lava Ieova ma e manatu mamafa mai iā i latou taʻitoʻatasi. (2Ko 10:4, 5; Efe 6:16) Taumafai e iloa o latou manatu moni e faatatau i mea o loo aʻoaʻo i le aʻoga, ma faaaogā le tele o meafaigaluega ua maua ina ia pāʻia ai o latou loto.—Fat 20:5; Ia 1:19.
MAIMOA LE VITIŌ TALA A ISI TALAVOU—TALITONUGA E UIGA I LE ATUA, MA TALANOA I FESILI O MULIMULI MAI:
O le ā le talitonuga sesē taatele e faatatau i le Atua?
O le ā o loo aʻoaʻoina i lau aʻoga?
E faapefea ona e mautinoa o loo soifua moni lava Ieova?
E faapefea ona e fesoasoani i se tasi e fefulifulisaʻi ina ia talitonu o le Atua na foafoaina mea uma?


text:
Se Tusi Mai i le Vaega Pule
Uso pele e:
Ua tatou iloa o le Tusi Paia o se tusi e tele ina faatatau i tagata. E toʻatele tane ma fafine faamaoni na fesagaʻia foʻi luʻi e pei o i tatou, ma o “tagata e pei o i tatou.” (Iakopo 5:17) O nisi sa lofitūina i faafitauli ma popolega. O nisi sa matuā faamanuʻalia o latou faalogona ona o o latou tauaiga po o isi uso tapuaʻi. Sa aafia foʻi le toʻatele i faalogona nofosala ona o a latou mea sesē sa faia.
Pe na latou tuua atoatoa Ieova? E leai. O le toʻatele o i latou sa faapei o le faisalamo o lē na tatalo: “Ua ou fesēaʻi e pei o se mamoe ua leiloa. Ia e saʻili mai mo lau auauna, auā e leʻi galo iā te aʻu au poloaʻiga.” (Salamo 119:176) Pe e faapena ou faalogona?
E lē faagaloina e Ieova ona tagata tapuaʻi ua sē ese mai i le lafu. Peitaʻi, e taumafai o ia e fesoasoani atu iā i latou, e masani lava e ala atu i uso talitonu. O se faaaʻoaʻoga, seʻi mafaufau i le auala na fesoasoani ai Ieova i lana auauna o Iopu ina ua feagai ma le tele o mafatiaga, e aofia ai le faaleagaina o lona tamaoaiga, le maliliu o ē pele iā te ia, faapea se maʻi tugā. Sa onosaia foʻi e Iopu upu faatigā mai iā i latou sa tatau ona lagolagoina o ia. Peitaʻi, e leʻi fulitua ai o ia iā Ieova, e ui e iai taimi sa sesē ai ona mafaufauga. (Iopu 1:22; 2:10) Sa faapefea ona fesoasoani Ieova iā Iopu ina ia toe maua se vaaiga saʻo?
O se tasi o auala na fesoasoani ai Ieova iā Iopu na auala atu i lona uso talitonu o Eliu. I le taimi na faailoa atu ai e Iopu ona popolega iā Eliu, sa ia faalogologo lelei ma uunaʻia ai o ia e tautala atu. O ā ana faamatalaga o le a fai atu? Po o le a ia faitioina Iopu, pe taumafai foʻi e uunaʻia o ia e fai se gaoioiga ona o faalogona nofosala po o le faalumaina foʻi? Pe na manatu Eliu e sili atu o ia iā Iopu? E leai. Na uunaʻia e le agaga o le Atua Eliu e faapea atu: “Ua pei aʻu o oe i le silafaga a le Atua moni; na faia foʻi aʻu i le efuefu.” Na ia faamautinoa atu foʻi iā Iopu: “E leai se mea mataʻutia o iā te aʻu e te fefe ai, e lē mamafa foʻi aʻu upu i luga iā te oe.” (Iopu 33:6, 7) Nai lo o le faaopoopo atu o se isi avega mamafa iā Iopu, ae na avatu e Eliu fautuaga ma faalaeiauga sa manaʻomia e Iopu.
Faamolemole mātau mai, o le agaga foʻi lenā ua matou saunia ai lenei polosiua. Muamua, sa matou faalogologo ma manatunatu loloto i tulaga ma faamatalaga a i latou sa sē ese. (Faataoto 18:13) Na sosoo ai ma le vaai i le Tusi Paia, tatalo ma iloilo tala e faatatau i auala na fesoasoani ai Ieova i ana auauna i aso ua mavae ina ua latou fesagaʻia foʻi na luʻi. Ae o le vala mulimuli, o le tuufaatasia o na tala faale-Tusi Paia ma mea moni na tutupu i aso nei, ina ia faia ai lenei polosiua. E matou te valaaulia ma le māfana outou ina ia iloilo lenei lomiga. E matou te alolofa tele iā te outou.
Vaega Pule a Molimau a Ieova


text:
AUALA E OLA AI O SE KERISIANO
Olioli i lo Outou Faamoemoe
O le faamoemoe e pei o se taula. (Epe 6:19) E fesoasoani iā i tatou e ʻalofia ai le faavaatuʻia faaleagaga pe a feagai ma peau malolosi o le sami. (1Ti 1:18, 19) O peau malolosi, e aofia ai mea e lē taulau ai le tagata lava ia, leiloloa o meatotino, maʻi faaumiumi, maliu o sē pele, po o nisi vala e luʻia ai le faamaoni.
O le faatuatua ma le faamoemoe e fesoasoani iā i tatou e taulaʻi ai pea i le taui ua folafola mai. (2Ko 4:16-18; Epe 11:13, 26, 27) O lea, tusa po o lo tatou faamoemoe o le lagi po o le lalolagi, e tatau ona faamalosia pea lo tatou faamoemoe e ala i le manatunatu i folafolaga a le Tusi Paia. Pe a oo mai faigatā, o le a faigofie ona faatumau lo tatou olioli.
MAIMOA LE VITIŌ OLIOLI I LE FAAMOEMOE, ONA TALI LEA O FESILI NEI:
Aiseā e lelei ai le mulimuli i le faaaʻoaʻoga a Mose?
O le ā le tiute tauave ua feagai ma ulu o aiga?
O ā mataupu e mafai ona talanoa i le Tapuaʻiga a le Aiga?
E faapefea i le faamoemoe ona fesoasoani iā te oe e fesagaʻia ai tofotofoga ma se uiga mautinoa?
O le ā o loo e tulimataʻia i le lumanaʻi?


text:
APSKAITOS ŠALIS, IĮPepa pisinisi tafailagi
APSKAITOS ŠALIS, IĮ
Auaunaga faaletulafono, Auaunaga suetusi a le, Faamauina company, Faatinoga o galuega le sueina o tusi, Faatumuina tautinoga +22
Lōmiga
I-V 8:00-17:00
APSKAITOS ŠALIS, IĮ
Faafanua
Gaoioiga vaega
Auaunaga faaletulafono, Auaunaga suetusi a le, Faamauina company, Faatinoga o galuega le sueina o tusi, Faatumuina tautinoga, Fale, Feutagai business, Lafoga suetusi, Le suetusi, Le tausia o faamaumauga, Le tausiga o tusi tala o tupe o faalapotopotoga, Lipoti tau tupe, Mb o faamatalaga tau tupe, O faamatalaga tau tupe, O faamatalaga tau tupe gaoioiga tagata, O faamatalaga tau tupe vaega o le malo, Suegatusi fafo, Sueina o tusi deep, Sueina o tusi lotoifale, Suetusi kamupani, Totogi, Tulafono autasi, Tulafono leipa, Tulafono o lafoga, Tupe, inisiua, tulafono, Uab o faamatalaga tau tupe, Vasega, aoaoga


text:
Faafesootaʻi Mai i Matou
E matou te fiafia e fesoasoani iā i latou e naunau i le Tusi Paia ma la matou galuega o loo faia i le lalolagi aoao. Ia faafesootaʻi Molimau a Ieova i lou vaipanoa e ala i se tasi o auala o loo taʻua i inei.
Vili pe tusi mai iā i matou e faaaogā ai faamatalaga o loo taʻua i lalo
Moldova
Organizatia Religioasa a Martorilor lui Iehova din Republica Moldova
PO Box 472
MD-2005 CHISINAU
REPUBLIC OF MOLDOVA
+373 22-22-86-26
Itula e Tatala ai le Ofisa
Aso Gafua i le Aso Faraile
8:00 a.m. i le 5:00 p.m.


text:
Tala 48: O Kipeona Popoto
O LE tele o aai i Kanana ua nonofo sauni nei e tau ma Isaraelu. Ua manatu e manumalo i latou. Ae peita‘i o tagata o le aai e latalata ane o Kipeona sa lē faapena lo latou manatu. Latou te lē manana‘o e tau ma le Atua auā o loo fesoasoani o ia iā Isaraelu. O lea, o le ā le mea sa faia e tagata Kipeona?
Sa latou faafoliga mai e mamao se mea o latou nonofo ai. O ni isi o tamāloloa ua fai ni ofu masaesae ma seevae malepelepe. Sa teu asini i ni taga masaesae, ma ave ni falaoa ua leva. Ona latou ō atu lea iā Iosua ma faapea atu: ‘Ua matou o mai i se nuu mamao lava, talu ai ua matou faalogo i lo outou Atua silisili o Ieova. Sa matou faalogo i mea uma lava na ia faia iā te outou i Aikupito. O lea, sa poloa‘i mai ai lo matou ta‘ita‘i e sauni ni mea‘ai mo le malaga, ma ia fai atu iā te oe: “O matou o a outou auauna. Ia e tautō mai nei o le a outou lē sii taua mai iā i matou.” Ua masaesae o matou ofu i le mamao o le malaga ma ua magumagu a matou falaoa.’
Sa talitonu Iosua ma isi ta‘ita‘i i tagata Kipeona. O lea sa latou faia se tautoga latou te lē tau ma i latou. Peita‘i na mavae aso e tolu ona latou iloa lea o loo nonofo latalata atu tagata Kipeona.
‘O le ā le mea na outou fai mai ai e mamao le mea na outou o mai ai?’ o le fesili lea a Iosua iā i latou.
Ona tali atu ai lea o tagata Kipeona: ‘Ua ala ona matou faia talu ai sa ta‘uina mai iā te i matou ua tautō lo outou Atua o Ieova o le a ia avatua le laueleele o Kanana mo outou. O lea la ua matou fefefe ai ne‘i te‘i ua outou fasiotia i matou.’ Peita‘i sa tausia pea e Isaraelu la latou folafolaga, ma sa latou lē fasiotia tagata Kipeona. Ae sa fai i latou ma a latou auauna.
Ua ita tele le tupu o Ierusalema ona ua osi filemu Kipeona ma Isaraelu. Sa ia faapea atu i tupu e to‘afā: ‘Ia outou fesoasoani mai iā te a‘u e tau ma Kipeona.’ O le mea lenā sa fai e tupu e to‘alima. Pe sa popoto Kipeona e osia le filemu ma Isaraelu, ua māfua ai nei ona ō mai tupu e tau faasaga iā i latou? O le a tatou vaai i ai.
Iosua 9:1-27; 10:1-5.
Fesili
- Na faapefea ona eseese tagata Kipeona mai i tagata Kanana i aai lata ane?
- E pei ona faaalia i le ata, o le ā ua faia e tagata Kipeona, ma aiseā?
- O le ā le tautoga na faia e Iosua ma ta‘ita‘i Isaraelu i tagata Kipeona, ae o le ā na latou iloa ina ua mavae aso e tolu?
- O le ā ua tupu ina ua faalogo tupu o isi aai ua osi filemu tagata Kipeona ma Isaraelu?
Fesili faaopoopo
- Faitau le Iosua 9:1-27.
Talu ai na faatonuina e Ieova le nuu o Isaraelu e “faaumatia i latou o ē nonofo uma i le nuu,” o ā uiga o Ieova ua faamatilatila i lona faasaoina o tagata Kipeona? (Iosua 9:22, 24; Mata. 9:13; Galu. 10:34, 35; 2 Pete. 3:9)
E ala i le tausisia o le feagaiga na ia osia ma tagata Kipeona, ua faapefea ona faia e Iosua se faaa‘oa‘oga lelei mo Kerisiano i aso nei? (Iosua 9:18, 19; Mata. 5:37; Efe. 4:25)
- Faitau le Iosua 10:1-5.
Ua faapefea ona faaa‘oa‘o le motu o tagata e to‘atele i aso nei i tagata Kipeona, ma ua avea ai i latou ma taula‘iga mo le ā? (Iosua 10:4; Saka. 8:23; Mata. 25:35-40; Faaa. 12:17)


text:
Olaga o Sē e Pō le Vaai
“Na amata ona leaga laʻu vaai ina ua tului oʻu mata i se vai tului mata i le taimi na ou fanau mai ai. O lea, a o ou talavou, na iʻu ina pō atoa laʻu vaai ma ou lagona ai le matuā mafatia.”—Paqui, o se tinā ua silia i le 50 ona tausaga ma e tauaso foʻi lana tane.
E TELE māfuaaga e tauaso pe matuā faalētonu ai le vaai a se tasi, e aofia ai le manuʻa i se mea po o se faamaʻi. O nei mea e ono afāina ai mata, neula o mata, po o le faiʻai. O tagata ua matuā faalētonu le vaai pe tauaso, e tele ina latou lē taliaina lea tulaga, ma lagona le lotomafatia ma le popole. E ui i lea, e toʻatele i latou ua onosaia ma le taulau manuia lea tulaga, ma ola pea i ni olaga fiafia.
E masani lava o mata o le puna autū lea e maua ai faamatalaga e faatatau i mea o loo siʻomia ai i tatou. Pe a pō la le vaai a se tasi, o le a matuā faalagolago o ia i isi ona lagona, o le faalogo, sogisogi, paʻi ma le tofo.
E tusa ai ma le mekasini o le Scientific American, ua iloa mai i suʻesuʻega i neula o le faiʻai, e mafai e le faiʻai ona “fetuunaʻi e tusa ai ma se tulaga e tulaʻi mai.” Na taʻua atili i lea mataupu: “E tele faamaoniga ua faaalia ai, pe a iloa e le faiʻai ua lē galue le isi lagona o le tino, e mafai e le faiʻai ona toe faatulaga ia lava ina ia fesoasoani ma faamalosia isi lagona.” Seʻi mātau vala o loo mulimuli mai:
Faalogo: E mafai e se tasi ona faaāta se mea i lona mafaufau, e ala mai i leo ma le paʻō o le savali a se tasi. Ua taʻua e se tamāloa tauaso e igoa iā Fernando: “Ua aʻoaʻoina aʻu ia manatua ma iloa tagata e ala i o latou leo ma le auala e savavali ai.” Ua faapea mai foʻi se isi tauaso e igoa iā Juan: “E mafai ona iloa e se tagata tauaso tagata eseese i o latou leo.” I le pei o i tatou uma, e iloa lelei e le tagata tauaso ituaiga leo e faamatala mai ai ituaiga faalogona eseese.
O le paʻō o mea e mafai ai foʻi e se tagata tauaso ona iloa mea o loo siʻomia ai o ia, le itu o loo sau ai se taavale, le telē o se potu, ma tulaga o loo tutū ai ni mea.
Sogisogi: O le sogisogi o se lagona e lē gata e iloa ai le manogi o ni mea, ae e mafai foʻi ona avea ma puna o le tele o faamatalaga. O se faataʻitaʻiga, pe a savali se tagata tauaso i se auala, e fesoasoani le lagona lenei iā te ia e iloa ai mea eseese o loo i lenā auala, atonu e aofia ai fale kofe, faleʻaiga, maketi ma isi mea. O paʻō ua masani ai se tagata tauaso, e mafai foʻi ona ia iloa ai mea o loo siʻomia ai o ia, lea foʻi e mafai ona ia iloa e ala i le lagona o le paʻi.
Paʻi: Ua taʻua e Francisco, “Ua avea oʻu tamatamaʻi lima ma oʻu mata.” E mafai ona iloa mamao atu mea i luma e ala i le faaaogā o se tootoo. Ua taʻua e Manasés, o sē na fanau mai e tauaso ma na faaaogāina le tootoo a o laʻitiiti: “Ou te talisapaia isi oʻu lagona ma loʻu manatuaina o mea, ona ua ou iloa lelei ai le mea o loo oʻu iai, ma ua ou iloa le auala o loo oʻu savali ai e ala i le faaaogāina o loʻu tootoo.”
O le lagona o le paʻi ua mafai ai foʻi e le toʻatele o ē e pō le vaai ona faitau, e ala i lomiga ua lomia i le gagana Patupatu (Braille). Ua tele sauniuniga ua maua e tagata tauaso i aso nei ina ia fafaga ai o latou mafaufau ma olaga faaleagaga. E ese mai i lomiga i le gagana Patupatu, o nei sauniuniga e aofia ai leo ua uma ona puʻeina e faalogologo ai, ma komepiuta faaonapōnei ua saunia faapitoa mo ē e pō le vaai. O nei mea ua mafai ai e i latou e pō le vaai, ona faitau le Tusi Paia ma le tele o lomiga faale-Tusi Paia. *
O nei sauniuniga faaleagaga ua avea ma puna o faamoemoe ma faamāfanafanaga e lē mafaatusalia, mo Paqui ma lana tane lea na taʻua i le amataga. Ua la maua foʻi le lagolagosua mai i lo la aiga toʻatele faaleagaga, o le faapotopotoga Kerisiano o Molimau a Ieova o loo la auai ai. Ua faapea mai Paqui, “Ua mafai nei ona ma ola fiafia ma e ma te lē o soona faalagolago i isi.”
O le mea moni, e iai lava tulaga faigatā e feagai ma ē e pō le vaai. Peitaʻi, pe afai e latou te fesagaʻia ma le taulau manuia tulaga faigatā ma ola fiafia pea i le olaga, ua faamaonia mai ai e mafai e tagata ona fetuunaʻi ma onosaia tulaga e tutupu mai.
^ pala. 10 Ua saunia e Molimau a Ieova lomiga mo suʻesuʻega faale-Tusi Paia i le gagana Patupatu i le silia i le 25 gagana.


text:
MATAUPU AUTŪ | O LE Ā LE SILAFAGA A LE ATUA I TAUA?
O le Silafaga a le Atua i Taua i Aso Anamua
Sa mafatia tagata ma faaauau ona tatalo i le Atua mo se mapusaga. Peitaʻi e leʻi vave ona latou maua se mapusaga. O i latou nei o tagata Isaraelu, po o tagata o le Atua i aso anamua. O ē sa faasauā ane o le nuu malosi o Aikupito. (Esoto 1:13, 14) Sa faatalitali tagata Isaraelu i le Atua mo le tele o tausaga, ina ia faamutaina pulega sauā a Aikupito. Mulimuli ane, na oo mai le taimi e laveaʻi ai e le Atua i latou. (Esoto 3:7-10) Ua taʻua i le Tusi Paia sa tauina e le Atua se taua faasaga i tagata Aikupito. Sa ia taia i latou i se faasologa o mala mataʻutia, ma mulimuli ane faaumatia lo latou tupu ma lana ʻautau i le Sami Ulaula. (Salamo 136:15) Sa avea Ieova le Atua ma “toa malosi o le taua” mo ona tagata.—Esoto 15:3, 4.
Talu ai sa tau e le Atua se taua faasaga i tagata Aikupito, ua faaalia mai ai la e lē o taua uma e na te teena. O nisi taimi sa ia faatonuina ona tagata Isaraelu ina ia tauina ni taua. O se faaaʻoaʻoga, sa ia poloaʻia i latou ia tau faasaga i tagata Kanana, o ē sa faia le tele o mea leaga. (Teuteronome 9:5; 20:17, 18) Sa ia faatonuina Tavita le tupu o Isaraelu, ina ia tau faasaga i tagata Filisitia sa faasauā ane. Sa tuuina atu foʻi e le Atua faatonuga iā Tavita i le auala e tau ai le taua, ina ia mautinoa ai e manumalo.—2 Samuelu 5:17-25.
Ua faaalia mai i nei tala i le Tusi Paia, pe afai na lamatia tagata Isaraelu i ni faiga leaga ma faasauā, sa poloaʻia e le Atua le tauina o ni taua ina ia puipuia ai ona tagata ma faatumauina ai le tapuaʻiga moni. Peitaʻi, seʻi mātau vala e tolu o loo mulimuli mai e faatatau i na taua na poloaʻia e le Atua:
O LE ATUA LAVA IA NA FILIFILIA PO O AI E TAUINA TAUA. I se tasi taimi, na fetalai atu ai le Atua i tagata Isaraelu: “E tou te lē tau i lenei taua.” O le māfuaaga ona o le a tau le Atua mo i latou. (2 Nofoaiga a Tupu 20:17; 32:7, 8) E tele taimi sa faia ai faapea e le Atua, e pei o le mea na tupu o loo taʻua i le amataga o lenei mataupu. O isi taimi sa poloaʻia e le Atua ona tagata i Isaraelu anamua ina ia tau i taua na ia faatagaina, aemaise i latou na tauina na taua ina ia faamautinoa ai lo latou ulu atu i le Nuu Folafolaina.—Teuteronome 7:1, 2; Iosua 10:40.
O LE ATUA LAVA IA NA FILIFILIA LE TAIMI E TAU AI NA TAUA. Sa tatau i auauna a le Atua ona faatalitali ma le onosaʻi i le taimi atofaina a le Atua, e tau faasaga ai i tagata sauā ma amioleaga na siʻomia ai i latou. Sa lē tatau ona tauina e i latou lava ni taua seʻi vaganā ua oo i le taimi atofaina a le Atua. E latou te leʻi maua le finagalo malie o le Atua ina ua latou lē faia faapea. Ua taʻua i le Tusi Paia, ina ua filifili tagata Isaraelu e tau i taua e leʻi poloaʻia e le Atua, sa masani ona iʻu i ni iʻuga mafatia. *
E LĒ FIAFIA LE ATUA PE A FEOTI TAGATA, E AOFIA AI MA Ē AMIOLEAGA. O Ieova le Atua o le Puna o le ola ma o Lē na faia le tagata. (Salamo 36:9) O lea, e lē fia silasila mai o ia o feoti tagata. Peitaʻi, e faanoanoa ona e iai tagata ua taupulepule e sauāina ma fasiotia isi. (Salamo 37:12, 14) Ina ia taofia na faiga, na poloaʻia ai e le Atua i nisi taimi ni taua e faasaga i tagata amioleaga. Ae e ui na ia faataga tagata Isaraelu e tau na taua, sa “alofa mutimutivale” pea o ia ma ʻtelegese lona toʻasā’ i ē na faasauā i tagata Isaraelu. (Salamo 86:15) O se faaaʻoaʻoga, a o leʻi tau tagata Isaraelu faasaga i se aai, sa poloaʻia e le Atua i latou ia “faailoa atu maliega o le filemu,” ina ia tuu atu ai se avanoa i tagata o lenā aai e suia o latou ala ma ʻalofia ai se taua. (Teuteronome 20:10-13) O lenei auala na faaalia ai e lē fiafia le Atua ʻi le oti o le tagata amioleaga, a ia liliuese le tagata amioleaga mai i lona ala, ma ola ai pea o ia.’—Esekielu 33:11, 14-16. *
Ua tatou iloa mai i manatu na taʻua muamua, i aso anamua sa silasila le Atua i taua o se auala talafeagai e faamuta ai so o se faiga sauā ma amioleaga. Peitaʻi, e na o le Atua na iai le aiā e filifilia ai le taimi e tatau ona tau ai na taua, ma po o ai foʻi e tatau ona tauina. Pe sa tau e le Atua taua i se auala ina ia faamasaa ai le toto? E leai, auā e matuā inosia e ia le faasauā. (Salamo 11:5) Pe na suia le silafaga a le Atua i taua ina ua amata le faiva a lona Alo o Iesu i le uluaʻi senituri?
^ pala. 7 O se faaaʻoaʻoga, sa faatoʻilaloina tagata Isaraelu i se tasi taimi, ina ua latou tauina se taua ma tagata Amaleka ma tagata Kanana, e ui na faatonu e le Atua i latou ia aua neʻi faia faapea. (Numera 14:41-45) Ina ua mavae le tele o tausaga, sa tau e le tupu faamaoni o Iosia se taua e aunoa ma le faatagaga a le Atua, ma iʻu ai ina fasiotia o ia ona o lenā gaoioiga lē atamai.—2 Nofoaiga a Tupu 35:20-24.
^ pala. 8 E leʻi faailoa atu e tagata Isaraelu maliega o le filemu a o leʻi tau faasaga i tagata Kanana. Aiseā? Talu ai e 400 tausaga na tuu atu i tagata Kanana e suia ai o latou ala leaga. Peitaʻi, e oo ane i le taimi na siitaua atu ai tagata Isaraelu, ua matuā leaga amio a tagata Kanana. (Kenese 15:13-16) O lea na tatau ai ona matuā faaumatia i latou. E ui i lea, sa faasaoina ē na suia o latou ala.—Iosua 6:25; 9:3-27.


text:
O se laasaga lelei tele le ausia ma le aulia e se tama poo se teine talavou o le 21 tausaga o le soifua. O le tamaitai ia Sunema Futi Apelu ua aulia manuia mai lona 21 tausaga. Sa faapea ona faamanatuina lona 21 tausaga i le faleaiga o le Bitez Fushion i Manukau.
Na taitaia le sauniga lotu e le susuga i le faafeagaiga ia Iosia Faleupolu , ma na auai atu ai ma lona faletua ma le faletua ia Sunema Logo Ofe. Sa faatumulia lenei faamoemoe i lana aulotu. Youth, uo, aiga mai Ueligitone, Ausetalia ma Niu Sila. O le Fofoga o lea po o le Afioga ia Galumalemana Tautiaga Lavea.
O moomooga alofa ma faamanuaiga mo oe Sunema, ia maua le malosi le poto ma le atamai e faaauau ai pea lou feagai ma aoaoga aemaise lau tautua i le lotu. Ia usitai i ou mātua ma lou Nana Tausa Tuluvao Futi ma ia manuia tele au fuafuaga mo le lumanai.
O alofaaga mo oe mai ou aiga uma lava i Ueligitone ia Aunty Savili, Liu, Momoe, Tasi, Fai, Siatua & fanau, ou uncles ma aunties uma, lou Nana Tausa Tuluvao Futi aemaise ou mātua ia Mulipola Feagai ma Sina Apelu.
Faamanuiaga mo le 21 o Sunema Futi Apelu
O se laasaga lelei tele le ausia ma le aulia e se tama poo se teine talavou o le 21 tausaga o le soifua. O le tamaitai ia Sunema Futi Apelu ua aulia manuia mai lona 21 tausaga. Sa faapea ona faamanatuina lona 21 tausaga i le faleaiga o le Bitez Fushion i Manukau.


text:
Vaega 115
1–4, Ua faaigoa e le Alii lana ekalesia O Le Ekalesia a Iesu Keriso o le Au Paia o Aso e Gata Ai; 5–6, O Siona ma ona siteki o nofoaga o le puipuiga ma le sulufaiga mo le Au Paia; 7–16, Ua poloaiina le Au Paia e fausia se maota o le Alii i Fa Uesi; 17–19, Ua umia e Iosefa Samita ki o le malo o le Atua i le lalolagi.
1 E Moni ua faapea ona fetalai mai o le Alii ia te oe, laʼu auauna, o aIosefa Samita, Laitiiti, ma laʼu auauna foi o eSini Rikitone, ma laʼu auauna foi o iAilama Samita, ma ou fesoasoani o e ua i ai ma e o le a tofia i le lumanai;
2 Ma ia te oe foi laʼu auauna, o aEteuati Paterika, ma ona fesoasoani;
3 Ma i aʼu auauna faamaoni foi o e o le aufono maualuga o laʼu ekalesia i Siona, ona o le a faapea ona taʼua o i latou, ma toeaina ma tagata uma o laʼu Ekalesia a Iesu Keriso o le Au Paia o Aso e Gata Ai, ua salalau lautele i le lalolagi atoa;
4 Aua o le a faapea ona taʼua o laʼu aekalesia i aso e gata ai, eO Le Ekalesia a Iesu Keriso o le Au Paia o Aso e Gata Ai.
5 E moni Ou te fai atu ia te outou uma: aTutulai ia ma susulu atu, ina ia avea lo outou malamalama ma etagavai mo atunuu;
6 Ma ina ia avea le afaapotopotoina faatasi i luga o le laueleele o eSiona, ma i luga o ona isiteki, mo se puipuiga, ma mo se osulufaiga mai le afā, ma mai le toasa pe a usasaa mai e aunoa ma le suia i luga o le lalolagi atoa.
7 Ia tuu le aai, o Fa Uesi, ia avea o se laueleele paia ma faapaiaina mo aʼu; ma o le a taʼua o se aai sili ona paia, ona ua apaia le laueleele ua e tu ai i ona luga.
8 O lea, Ou te poloai atu ai ia te outou ia afausia se fale mo aʼu, mo le faapotopotoina faatasi o laʼu au paia, ina ia mafai ona latou etapuai mai ia te aʼu.
9 Ma ia tuu atu ia faia se amataga o lenei galuega, ma se faavae, ma se galuega sauniuni, i le taumafanafana a sau;
10 Ma ia tuu le amataga ia faia i le aso fa o Iulai a sosoo ai; ma ia tuu atu i loʼu nuu mai le taimi lena i luma, ia galulue ma le filiga e fausia se fale i loʼu igoa;
11 Ma i le tausaga e atasi mai le aso lenei, ia tuu atu ia te i latou e toe amata ona faataatia o le faavae o loʼu efale.
12 Ia faapea ona tuu atu ia te i latou mai le taimi lena i luma, e galulue filiga seia oo ina maeʼa, mai lona maatulimanu e oo atu i lona tumutumu, seia oo ina leai se mea e totoe e lei uma.
13 E moni Ou te fai atu ia te outou, ia lē tuu atu i laʼu auauna o Iosefa, po o laʼu auauna o Sini, po o laʼu auauna o Ailama, e toe aitalafu mo le fausiaina o se fale mo loʼu igoa;
14 Ae ia tuu atu ia fausia se fale i loʼu igoa e tusa ma le aata o le a Ou faaali atu ia te i latou.
15 Ma afai e lē fausia e loʼu nuu e tusa ma le ata o le a Ou faailoa atu i lo latou au peresitene, o le a Ou lē taliaina mai o latou lima.
16 Ae afai e fausia ai e loʼu nuu le fale e tusa ma le ata o le a Ou faailoa atu i lo latou au peresitene, o laʼu auauna lava o Iosefa ma ona fesoasoani, ona Ou talia lea o le fale mai lima o loʼu nuu.
17 O lenei foi, e moni Ou te fai atu ia te outou, o loʼu loto ia tatau ona fausia faavave le aai o Fa Uesi e ala i le faapotopotoina o laʼu au paia;
18 Ma ia tofia foi ni isi nofoaga mo asiteki i itulagi faataamilo ai, e pei ona o le a faaali atu ai i latou i laʼu auauna o Iosefa, mai lea taimi i lea taimi.
19 Aua faauta, o le a Ou faatasi ma ia, ma o le a Ou faapaiaina o ia i luma o le nuu; aua o ia ua Ou tuu atu i ai aki o lenei malo ma le auaunaga. E faapea lava. Amene.


text:
MATAUPU AUTŪ
Pe na Soifua Moni Iesu?
E LĒ o ia o se tagata mauʻoa pe pulepuletutū. E leʻi iai foʻi sona fale, peitaʻi ua aafia le faitau miliona o tagata i ana aʻoaʻoga. Ae pe na soifua moni lava Iesu? O ā ni faamatalaga a tagata atamamai i aso ua mavae ma aso nei e faatatau i lea tulaga?
Michael Grant, o ia o se tusitala o le talafaasolopito ma o ia o se tagata atamai i le suʻesuʻeina o le auala na ola ai tagata i aso anamua. Na ia faapea mai: “Pe a tatou faatusatusa le Feagaiga Fou ma isi tusitusiga o talafaasolopito anamua, e lē mafai ona tatou teena na soifua moni Iesu, e pei ona lē fesiligia foʻi i tusitusiga anamua le soifua moni o tagata taʻutaʻua faapaupau.”
Rudolf Bultmann, o ia o se polofesa i le suʻesuʻeina o le Feagaiga Fou. Na ia faapea mai: “E lē faavaea pe faamaonia masalosaloga e leʻi soifua moni Iesu. E leai se tagata atamai e fesiligia le avea o Iesu ma māfuaaga o se suiga iloga i le talafaasolopito, lea na muaʻi faaatagia mai e se vaega [o Kerisiano] i Palesitina anamua.”
Will Durant, o sē e iai sona tomai faapitoa i le talafaasolopito, o se tusitala ma o se faifilosofia. Na ia tusi: “Afai na fatuina e ni nai tagata faatauvaa [o tusitala o Evagelia] i se tupulaga e tasi ni faamatalaga e faatatau i se tagata e sili ona malosi ma tausaafia ona uiga, e matuā maualuluga ana mataupu silisili o amioga tatau, ma na ia aʻoaʻoina tagata ina ia nonofo faatasi e pei o se aiga i le alofa ma le autasi, o se vavega lea e matuā sili ona talitonugatā i ai nai lo o so o se vavega ua faamauina i Evagelia.”
Albert Einstein, o ia o se saienitisi Iutaia na fanau i Siamani. Na ia faapea mai: “O aʻu o se Iutaia ae e ese loʻu maofa i le mataʻina o lenei tagata Nasareta.” Ina ua fesiligia o ia pe manatu iā Iesu o se tagata o le talafaasolopito, na ia tali: “E lē fesiligia lenā mea. Pe a faitau se tagata i tusitusiga a Evagelia, e na te mautinoa sa soifua moni Iesu. E tatou te iloaina ona uiga i upu uma o loo i Evagelia. E leai se talafatu e faapea lona faamatalaina.”
“Pe a faitau se tagata i tusitusiga a Evagelia, e na te mautinoa sa soifua moni Iesu.”
—Albert Einstein
O LE Ā UA FAAILOA MAI I LE TALAFAASOLOPITO?
O le tele o faamaumauga e faatatau i le soifuaga ma le faiva a Iesu, o loo faamauina i tusi o le Tusi Paia e taʻua o tusi o Evagelia ia ua faaigoaina i o latou tusitala: Mataio, Mareko, Luka, ma Ioane. E lē gata i lea, na taʻua o ia i tusitusiga anamua a i latou e leʻi avea o ni Kerisiano.
TACITUS
(pe tusa 56-120 T.A., po o le Tausaga o le Alii) O Tacitus o se tasi o tusitala iloga o talafaasolopito Roma anamua. O ana Faamaumauga (Annals) na faatatau atu i le emepaea o Roma mai i le 14 T.A. seʻia oo i le 68 T.A. (Na maliu Iesu i le 33 T.A.) Na tusi Tacitus, ina ua faaumatia Roma i se mū telē i le 64 T.A., na tuuaʻia le emeperoa o Nero i lenā faalavelave. Ae na tusi mai Tacitus “ina ia taofia lenā tala,” na tuuaʻia ai e Nero ia Kerisiano. Na faapea mai Tacitus: “O Keriso le faavae o le igoa [Kerisiano], na faasalaina o ia i le oti i le taimi o le pulega a Tiperio, e ala i le faatonuga a le kovana o Ponotio Pilato.”—Annals, XV, 44.
SUETONIUS
(pe tusa 69–mavae 122 T.A.) I lana tusi Lives of the Caesars, na faamauina ai e lenei tusitala o talafaasolopito o Roma mea na tutupu i nofoaiga a uluaʻi emeperoa e 11 o Roma. I le vaega o le tusi na faamatalaina ai le olaga o Kalaotio, na taʻua ai fevesiaʻiga a tagata Iutaia sa iai i Roma, atonu e māfua ona o le eseese o manatu e faatatau iā Iesu. (Galuega 18:2) Na tusi Suetonius: “Talu ai sa masani ona vevesi tagata Iutaia ona o Chrestus [Keriso], ona ia [Kalaotio] tutuliesea lea o i latou mai i Roma.” (The Deified Claudius, XXV, 4) E ui na tuuaʻia sesē e Suetonius Iesu o ia na māfua ai na vevesi, peitaʻi e na te leʻi fesiligia le soifua moni o Iesu.
PLINY THE YOUNGER
(pe tusa 61-113 T.A.) O ia o se tusitala Roma ma na avea ma kovana o Pitunia (Take). Na ia tusi atu i le emeperoa Roma o Trajan, e faatatau i le auala na ia feutagaʻi ai ma Kerisiano i lenā vaipanoa. Na taʻua e Pliny, na ia taumafai e faamalosia Kerisiano e faalauiloa i le lautele le lafoaʻia o o latou talitonuga, ma e fasiotia se tasi e lē faia faapea. Na ia faamatala: “O i latou . . . e faataʻitaʻi iā te aʻu a o faia se talosaga i atua [faapaupau], ma ofo atu viiga e faaaogā ai uaina ma mea manogi i lou faatusa . . . ma iʻu ina fetuu iā Keriso . . . , ou te manatu e tatau ona faamagalo i latou.”—Pliny—Letters, Book X, XCVI.
FLAVIUS JOSEPHUS
(pe tusa 37-100 T.A.) O ia o se ositaulaga Iutaia ma o se tusitala o le talafaasolopito. Na ia taʻua sa iai pea taʻaiga faapolotiki a Ana se ositaulaga sili o Iutaia, lea na ia “faapotopoto ai faamasino o le Saniterini [faamasinoga maualuga a Iutaia], ma aumaia i o latou luma se tamāloa e igoa iā Iakopo, le uso o Iesu lea na taʻua o le Keriso.”—Jewish Antiquities, XX, 200.
TUSI TULAFONO A IUTAIA (TALMUD)
O lenei tuufaatasiga o tusitusiga a aʻoaʻo Iutaia mai i le senituri lona tolu seʻia oo i le senituri lona ono T.A., na faaalia mai ai e oo lava i fili o Iesu na latou taʻutino mai sa soifua moni o ia. Ua taʻua i se tasi o fuaiupu, i le “Paseka na faatautau ai Yeshu [Iesu] le Nasareta,” lea e saʻo aʻiaʻi e tusa ai ma talafaasolopito. (Tusitusiga Faalelotu a Tagata Iutaia i Papelonia, Saniterini 43a, Munich Codex; tagaʻi i le Ioane 19:14-16.) Na taʻua foʻi i se isi fuaiupu: “Ia aua lava neʻi iai se atalii po o se tagata aʻoaʻoina e faalumaina o ia lava i luma o le lautele, e pei ona sa faia e le Nasareta,” o se taʻu sa masani ona faasino atu iā Iesu.—Tusitusiga Faalelotu a Tagata Iutaia i Papelonia, Berakoth 17e, faaopoopoga, Munich Codex; tagaʻi i le Luka 18:37.
FAAMAONIGA MAI I LE TUSI PAIA
Ua aumaia i Evagelia faamatalaga auʻiliʻili e faatatau i le soifuaga ma le faiva a Iesu, ia e aofia ai faamatalaga patino e faatatau i tagata, nofoaga, ma taimi, o vala iloga ia e iloa ai le moni o se talafaasolopito. O se faaaʻoaʻoga i le Luka 3:1, 2, ua fesoasoani iā i tatou e iloa le aso tonu na amata ai le galuega a Ioane le Papatiso, o sē na muamua fanau iā Iesu.
Na tusi Luka: “I le tausaga lona sefulu lima o le nofoaiga a Tiperio Kaisara, ina o avea Ponotio Pilato ma kovana i Iutaia, ma ua pule foʻi Herota i le itumalo o Kalilaia, a o lona uso o Filipo o loo pule i le itumalo o Ituraia ma Terekoniti, a o pule Lusanio i le itumalo o Apilene, i ona pō o Ana le faitaulaga sili ma Kaiafa, na oo atu ai le afioga a le Atua iā Ioane o le atalii o Sakaria i le toafa.” O lenei faamatalaga auʻiliʻili, ua tatou iloa ai ʻna oo atu le afioga a le Atua iā Ioane’ i le 29 T.A.
E malamalama tusitala o le talafaasolopito i tagata iloga e toʻafitu na taʻua e Luka. E tusa ai o lenā faamatalaga, e iai foʻi le taimi na fesiligia ai pe na soifua moni Ponotio Pilato ma Lusanio. Peitaʻi, na vave ona faia e tagata faitio na faamatalaga. Na maua ni ata sa vane i aso anamua o loo iai suafa o na tagata aloaʻia e toʻalua, ma faamaonia ai le moni o le faamatalaga a Luka. *
AISEĀ E TĀUA AI?
E tāua le iloa pe na soifua moni Iesu ona e tāua ana aʻoaʻoga. O se faaaʻoaʻoga, na aʻoaʻo e Iesu tagata i le auala e maua ai le fiafia ma le faamalieina i le olaga. * Na ia folafola mai foʻi le taimi o le a maua ai e le fanau a tagata le filemu ma le saogalemu moni, ma autasi ai i lalo o se faigāmalo o le a pulea le lalolagi e taʻua o “le Malo o le Atua.”—Luka 4:43.
E talafeagai le faaupuga “le Malo o le Atua” ona o lenei Malo o le a puleaina le lalolagi, o le a faaali mai ai le pule silisili ese a le Atua i le lalolagi. (Faaaliga 11:15) Na faamanino e Iesu lenā mea moni i lana tatalo faaaʻoaʻo: “Lo matou Tamā e o i le lagi, . . . Ia oo mai lou malo. Ia faia lou finagalo i le lalolagi.” (Mataio 6:9, 10) O le ā le aogā o le pulega o le Malo o le Atua i le fanau a tagata? Seʻi iloilo manatu o loo mulimuli mai:
O le a faaiʻuina taua ma fevesiaʻiga.
—Salamo 46:8-11.
O le a lē toe iai e faavavau le amioleaga e aofia ai le matapeʻapeʻa ma le faimea piʻopiʻo, faatasi ai ma i latou e lē ola e ōgatusa ma tapulaa a le Atua.
—Salamo 37:10, 11.
O le a olioli tagatānuu o le Malo i galuega aogā ma faamalieina.
—Isaia 65:21, 22.
O le a toe faaleleia atoatoa le lalolagi mai i le tulaga faaleagaina o loo iai nei, ma fau ma soloi meataumafa.
—Salamo 72:16; Isaia 11:9.
E manatu nisi o na folafolaga ua na o ni moomooga faivavale. Ae pe lē o le mea moni lenā pe a maufaatuatuaina taumafaiga a tagata? Seʻi manatu foʻi: E ui i le alualu i luma o le malamalama i aʻoaʻoga, faasaienisi ma le tomai faaonapōnei, ae ua lagona e le faitau miliona i aso nei le leai o se saogalemu faapea le lē mautinoa i le lumanaʻi. Ua tatou vaaia foʻi i aso taʻitasi faamaoniga o le atuatuvale o tagata i tulaga tau tamaoaiga, polotiki ma lotu, faapea le matapeʻapeʻa ma le faimea piʻopiʻo. Ua faamaonia ai e lē taulau pulega a tagata.—Failauga 8:9.
O le fesiligia o le soifua moni o Iesu, o se mataupu e tatau ona tatou iloiloina. * E pei ona taʻua i le 2 Korinito 1:19, 20: “Po o le ā lava le tele o folafolaga a le Atua, a ua Ioe uma ona o [Keriso].”
^ pala. 23 Na maua se tusitusiga o loo tusia ai le igoa o Lusanio, o ia o se “pule i le itumalo.” (Luka 3:1) Na ia pule i Apilene i le taimi lea na taʻua e Luka.
^ pala. 25 O se faaaʻoaʻoga mataʻina o aʻoaʻoga a Iesu, e maua i le Mataio mataupu e 5 e oo i le 7, lea e masani ona taʻua o le Lauga i le Mauga.
^ pala. 32 Mo nisi faamatalaga e faatatau iā Iesu ma ana aʻoaʻoga, tagaʻi i le www.jw.org i lalo o le vaega BIBLE TEACHINGS > BIBLE QUESTIONS ANSWERED.
Faitau Atili
Pe e Saʻo Aʻiaʻi le Tusi Paia?
Afai o le Tusi Paia e mai le Atua, e tatau la ona sili atu i lo o se isi lava tusi.
Toetū o Iesu—Pe na Tupu Moni Lava?
Aiseā e faapea atu ai e moni tala o loo taʻua i tusi o Evagelia e faatatau iā Iesu?


text:
MATAUPU 70
Ua Faamālōlōina e Iesu se Tamāloa Tauaso
UA FAAMĀLŌLŌINA SE TAMĀLOA ʻAISI NA FANAU MAI E TAUASO
O loo iai pea Iesu i Ierusalema i le aso Sapati. A o femaliuaʻi o ia ma ona soo i totonu o le aai, ua latou vaaia ai se tamāloa ʻaisi na fanau mai e tauaso. Ua fesili atu le ʻausoo iā Iesu: “Le Aʻoaʻo e, o ai na agasala, o le tamāloa lenei po o ona mātua, auā na fanau mai lava o ia ua tauaso?”—Ioane 9:2.
O loo iloa e le ʻausoo, e leʻi ola muamua lenei tamāloa i se tino agaga a o leʻi fanau mai o ia. Peitaʻi, atonu o loo latou taumānatu pe faamata e agasala se tagata a o iai pea i le manava o lona tinā. Ua tali atu Iesu: “E leʻi agasala lenei tamāloa po o ona mātua, ae ina ia faaalia ai galuega a le Atua e ala iā te ia.” (Ioane 9:3) O lea, e leʻi tauaso lenei tamāloa ona o se mea sesē po o se agasala patino na ia faia po o ona mātua. Ae ua māfua ona o le agasala a Atamu lea ua fananau mai ai tagata uma e lē lelei atoatoa, ma aafia ai i āuga leaga e pei o le tauaso. O le tulaga tauaso o lenei tamāloa ua maua ai e Iesu se avanoa e faaalia ai galuega a le Atua, e pei ona ia faia i le taimi ua teʻa i le faamālōlōina o tagata mamaʻi.
Ua faamamafa atu e Iesu le faanatinati o le faia o nei galuega, e ala i le faapea atu: “E tatau ona tatou faia galuega a lē na auina mai aʻu manū o ao; e oo mai le pō, e lē mafai ona toe galue ai se tasi. A o oʻu iai pea i le lalolagi, o aʻu o le malamalama o le lalolagi.” (Ioane 9:4, 5) E lē o toe umi ona oo lea i le taimi e maliu ai Iesu, lea e peiseaʻī ai ua iai o ia i le pogisa o le tuugamau, lea o le a lē toe mafai ai ona ia faia se galuega. Peitaʻi a o leʻi oo i lenā taimi, o loo faaauau pea ona avea o ia ma puna o le malamalama.
Pe faamata o le a faamālōlōina e Iesu le tamāloa tauaso? Pe afai o le tulaga lenā, e faapefea ona ia faamālōlōina o ia? Ua feanu Iesu i le palapala ma palu ai i ona fāua. Ua ia nini ai mata o le tamāloa ma faapea atu: “Inā alu ia e fufulu i le vai tāʻele o Seloa.” (Ioane 9:7) Ua usitaʻi le tamāloa i lenā faatonuga, ma ua pupula ai ona mata. Maʻeu le fiafia o lenei tamāloa, ona o lea ua mafai ona vaai mo le uluaʻi taimi!
Ua maofa tuaoi ma ē na vāai muamua iā te ia o tauaso, ma ua latou faapea ane: “Pe e lē o le tamāloa ea lenei na masani ona nofo ma ʻaisi?” Ua fai mai nisi: “O ia lenei.” Ae ua lē talitonu isi ma faapea atu: “E leai, ae e pei uma lava o ia.” Peitaʻi, ua tali mai le tamāloa: “O aʻu lenei o ia.”—Ioane 9:8, 9.
O lea, ua latou fesili atu ai iā te ia: “Na faapefea ona pupula ou mata?” Ua tali mai o ia: “O le tagata e igoa iā Iesu, na ia palu le palapala, ma nini ai oʻu mata, ma faapea mai iā te aʻu, ʻAlu i Seloa e fufulu ai.’ Ona ou alu lea ma fufulu, ma ua ou pupula ai.” Ua latou toe fesili atu: “O fea la o iai lenā tagata?” Ua tali mai le tamāloa ʻaisi: “Ou te lē iloa.”—Ioane 9:10-12.
Ua taʻitaʻi atu nei e tagata le tamāloa na tauaso i le ʻau Faresaio, o ē o loo fia iloa foʻi le auala na pupula ai ona mata. Ua fai atu le tamāloa iā i latou: “Na ia tuu le palapala i oʻu mata, na ou fufuluina, ma ua ou vaai.” E tatau ona fiafia le ʻau Faresaio ua faamālōlōina lenei tagata ʻaisi. Nai lo o lea, ua taʻusalaina e nisi o i latou Iesu e faapea: “E lē mai i le Atua lenei tagata, auā na te lē tausia le Sapati.” Ae ua faapea atu isi: “E faapefea ona faia e se tagata agasala ni faailoga faapenei?” (Ioane 9:15, 16) O lea ua fevaevaeaʻi ai i latou.
O le eseese o o latou manatu e faatatau iā Iesu, ua latou fesili atu ai i le tamāloa na tauaso: “O le ā sau upu e uiga i lenei tagata, o lē na ia faapupulaina ou mata?” Ua tali mai ma le mautinoa o ia: “O ia o se perofeta.”—Ioane 9:17.
E lē mananaʻo le ʻau Faresaio e talitonu i le faamatalaga a le tamāloa. Atonu ua latou mafaufau o loo faia e Iesu ma lenei tamāloa se faufauga ina ia faasesēina ai tagata. O lea, ua latou manatu ai e pau le auala e foʻia ai lenei mataupu, o le fesili atu lea i mātua o lenei tamāloa pe e moni lava na tauaso o ia.


text:
Tala 90: Ma se Fafine i le Vaieli
NA mālōlō Iesu i se vaieli i Samaria. Na ō ona soo i le aai e faatau mai ni mea‘ai. O le fafine o loo tautala atu iai Iesu sa sau e asu vai. Na ia fai atu iā te ia: ‘Aumai sina vai se‘i ou inu.’
Na te‘i le fafine. Pe e te iloa aiseā? Ona o Iesu o se Iutaia, ae o ia o le Samaria. O le to‘atele o Iutaia e lē fiafia i Samaria. E le tautatala fo‘i iā i latou! Ae alofa Iesu i ituaiga uma o tagata. Ona ia faapea atu lea: ‘Afai e te iloaina lē na fesili atu iā te oe mo sina vai, semanū ua e fesili iā te ia, ma na te avatua mo oe le vai o le ola.’
‘Alii e,’ o le tala lea a le fafine, ‘e maulalo tele le vaieli, a e leai fo‘i sau pakete. O fea o le a e aumaia ai lea vai mo le ola?’
‘Afai e te inuina vai mai lenei vaieli e te toe fia inu fo‘i,’ o le faamatalaga lea a Iesu. ‘Ae o le vai ou te avatua e mafai ona faaolaina ai le tagata e faavavau.’
‘Alii e,’ o le tala lea a le fafine, ‘aumaia i a te au lenā vai! Ona ou lē toe fia inu ai lea. O le a ou lē toe sau ai i inei e asu vai.’
Ua manatu le fafine o loo tautala Iesu i vai moni. Ae o loo ia talanoa i le upu moni e uiga i le Atua ma lona malo. O lenei upu moni e pei o se vai faaola. E mafai ona avatua i le tagata le ola e faavavau.
Ona fai atu lea o Iesu i le fafine: ‘Alu e valaau i lau tane ona e toe sau ai lea.’
‘E leai sau tane,’ o lana tali lea.
Ua sa‘o lau tali,’ o le upu lea a Iesu. ‘Ae sa iai au tane e to‘alima, a o le tamāloa o loo lua nonofo nei e lē o sau tane.’
Ua ofo le fafine, auā e sa‘o uma na mea. Na faapefea ona iloa e Iesu? Ioe, talu ai ona o Iesu o le na folafolaina e auina mai e le Atua, ma na tuuina atu iai e le Atua na faamatalaga. Ma o le taimi tonu lea ua fo‘i mai ai soo o Iesu, ma ua tete‘i i latou o loo tautala atu o ia i le fafine Samaria.
Ua tatou a‘oa‘oina ai e agalelei Iesu i tagata uma o soo se ituaiga. E tatau fo‘i ona faapena i tatou. E lē tatau ona tatou manatu e leaga isi tagata ona e o mai i isi ituaiga. E mana‘o Iesu ia iloa e tagata uma le upu moni e ta‘ita‘i atu ai i le ola e faavavau. Ma o i tatou fo‘i e tatau ona manana‘o e fesoasoani i tagata ia a‘oa‘oina le upu moni.
Ioane 4:5-43; 17:3.
Fesili
- Aiseā ua mālōlō ai Iesu i se vaieli i Samaria, ma o le ā ua fai atu ai i se fafine i ina?
- Aiseā ua te‘i ai le fafine, ma o le ā na faapea atu ai Iesu iā te ia, ma aiseā?
- Ua manatu le fafine o loo tautala Iesu i le ā le ituaiga o vai, ae o le ā le vai o loo uiga iai Iesu?
- Aiseā ua ofo ai le fafine i mea na iloa e Iesu e faatatau iā te ia, ma o ai na tuuina atu iā Iesu na faamatalaga?
- O ā lesona ua tatou a‘oa‘oina mai le tala i le fafine i le vaieli?
Fesili faaopoopo
- Faitau le Ioane 4:5-43.
I le faaa‘oa‘o atu iā Iesu, o le ā la tatou vaaiga e ao ona iai e faatatau i tagata e ese o latou atunuu po o latou tulaga? (Ioa. 4:9; 1 Kori. 9:22; 1 Timo. 2:3, 4; Tito 2:11)
O ā aogā faaleagaga e maua e se tagata ua avea ma soo o Iesu? (Ioa. 4:14; Isa. 58:11; 2 Kori. 4:16)
E faapefea ona tatou faaalia le talisapaia e pei o le fafine Samaria, o lē na naunau e talanoa atu i isi e faatatau i mea na ia a‘oa‘oina? (Ioa. 4:7, 28; Mata. 6:33; Luka 10:40-42)
Faitau Atili
Aʻoaʻoina o se Fafine Samaria
Ua taʻu atu e Iesu i le fafine Samaria se mea e na te leʻi faailoaina atu i isi.


text:
ʻOA TAUTELE MAI I LE AFIOGA A LE ATUA | SALAMO 135-141
Ua Faia i Tatou i se Auala Ofoofogia
Na manatunatu Tavita i uiga lelei o le Atua ia na faaalia mai i Lana foafoaga. Na maumauaʻi o ia e faaaogā lona ola e auauna ai iā Ieova.
O le manatunatu loloto o Tavita i le foafoaga na uunaʻia ai o ia e vivii iā Ieova:
“Ou te faaneenee atu iā te oe, auā ua e faia aʻu i se auala mataʻutia ma ofoofogia”
“E leʻi natia oʻu ponaivi mai iā te oe ina o faia aʻu i le mea lilo, ina o saunia foʻi aʻu i mea sili ona maualalo o le lalolagi”
“Na silasila mai lava ou fofoga ina o afuafua aʻu, na tusia foʻi i lau tusi ona vaega uma”


text:
MATAUPU 6
O Tagata Talaʻi
—Ua Lotomalilie e Ofo Atu i Latou Lava
1, 2. O le ā na valoia mai e Iesu, ma o le ā le fesili tāua na lāgā ai?
E MASANI ona lē faataunuuina e taʻitaʻi o faigāmalo a latou folafolaga, ma e faia foʻi faapea e tagata e lelei o latou faanaunauga. Peitaʻi, e ese mai ai le tulaga o Iesu Keriso le Tupu o le Malo faa-Mesia.
2 Sa faia e Iesu se valoaga i le pe tusa o le 1,900 tausaga a o leʻi avea o ia ma Tupu. O lea, ina ua māeʻa ona avea o ia ma Tupu i le 1914, na ia nofosauni ai loa e faataunuu lenā valoaga. Na ia valoia mai i le Mataio 24:14: “O le a talaʻiina atu lenei tala lelei o le malo i le lalolagi atoa.” O le faataunuuina o na upu, o se tasi lea o vala o le faailoga o lona faatasi mai i lona mana tautupu. Peitaʻi, na tulaʻi ai se fesili tāua. O le a faapefea ona faatulaga e le Tupu se ʻautau o tagata talaʻi e lotomalilie e ofo atu i latou lava, i aso e gata ai o se vaitaimi e iloga i le manatu faapito, leai o se alofa ma tagata e lē fiafia i lotu? (Mata. 24:12; 2 Timo. 3:1-5) E tāua ona iloa le tali o lenā fesili, auā e aafia ai Kerisiano moni uma.
3. O le ā sa mautinoa e Iesu, ma na faapefea ona ia atiaʻe lenā uiga?
3 Seʻi o tatou mafaufau i le valoaga a Iesu. Pe e lē faaalia i le faaupuga a Iesu “o le a talaʻiina atu,” le uiga mautinoa sa iā te ia? O le mea moni lenā, auā na mautinoa e Iesu o le a faaalia e i latou e lagolagoina o ia le agaga faataulaga, i aso e gata ai. Na faapefea ona maua e Iesu lenā uiga mautinoa? Sa ia aʻoaʻoina mai i lona Tamā. (Ioa. 12:45; 14:9) A o leʻi afio mai i le lalolagi, sa ia mātauina le maufaatuatuaina e lona Tamā o le agaga faataulaga na faaalia e ana auauna. Seʻi o tatou iloiloina le auala na faia ai faapea e Ieova.
“E Ofo Atu ma le Lotomalie e Ou Tagata i Latou Lava”
4. O le ā le galuega na valaaulia e Ieova tagata Isaraelu e lagolagoina, ma na faapefea ona latou tali atu?
4 Seʻi mafaufau i le mea na tupu ina ua faatonuina e Ieova Mose e fausia le faleʻie paia, lea na avea ma taulaʻiga o le tapuaʻiga mo le nuu o Isaraelu. Na valaaulia e le Atua e ala mai iā Mose tagata ina ia lagolagoina le galuega. Na faapea atu Mose: “Ia taʻitasi ma fai lana foaʻi mo Ieova e tusa ma lona lotomalie.” O le ā le iʻuga? “Ua aumaia pea e tagata iā te ia o foaʻi tauofo i lea taeao ma lea taeao.” E tele mea na aumaia, o lea “na taofia ai tagata mai le aumaia o nisi mea.” (Eso. 35:5; 36:3, 6) Sa faamaonia e Isaraelu le talafeagai o le maufaatuatuaina o i latou e Ieova.
5, 6. E tusa ai ma le Salamo 110:1-3, o le ā e faatalitalia e Ieova ma Iesu mai i tagata tapuaʻi faamaoni i aso e gata ai?
5 O loo faatalitalia foʻi e Ieova lenā agaga faataulaga mai i ana auauna i nei aso e gata ai. I le silia i le 1,000 tausaga a o leʻi fanau mai Iesu, na faagaeeina ai e Ieova Tavita e tusia faamatalaga e faatatau i le taimi o le a amata ona pule ai le Mesia. (Faitau le Salamo 110:1-3.) E iai fili o le Tupu fou o Iesu o loo tetee iā te ia. Ae e iai foʻi i latou o loo lagolagoina o ia, ma e lē o faamalosia i latou e auauna i le Tupu. E oo lava i talavou, o loo latou lotomalilie e ofo atu i latou lava, ma ua talafeagai ai ona faatusaina i latou i le sau o le vaveao. *
6 Na silafia e Iesu o loo faatatau atu iā te ia le valoaga o loo i le Salamo 110. (Mata. 22:42-45) O lea, sa ia mautinoa ai e iai tagata faamaoni o le a lotomalilie e ofo atu i latou lava, e talaʻia le tala lelei i le lalolagi aoao. Ua faapefea ona faamaonia lenā vala i mea na tutupu i le talafaasolopito? Po ua faatulaga e Iesu se ʻautau o tagata talaʻi e faaalia le agaga faataulaga i nei aso e gata ai?
“O Loʻu Faaeaga ma Laʻu Matafaioi le Faalauiloa Atu o Lenā Feʻau”
7. O ā laasaga na faia e Iesu e sauniunia ai ona soo mo se galuega tele, ina ua māeʻa ona avea o ia ma Tupu?
7 E leʻi umi lava talu ona avea Iesu ma Tupu, ae ia sagaʻi ane loa e sauniunia ona soo mo se galuega tele. E pei ona taʻua i le Mataupu e 2, sa ia asiasia ma faia le galuega faamamā mai le 1914, seʻia oo i le amataga o le 1919. (Mala. 3:1-4) I le 1919, na ia tofia ai le pologa faamaoni e taʻimua i ona tagata. (Mata. 24:45) Talu mai lenā taimi, o loo faaauau pea ona tufatufaina mai e le pologa meaʻai faaleagaga, e ala mai i lauga o tauaofiaga faapea lomiga. O nei vala, ua faalaeiauina ai pea Kerisiano ina ia faia so latou sao i le talaʻiga.
8-10. Na faapefea i tauaofiaga ona faamamafa ai le tāua o le galuega talaʻi? Aumai se faataʻitaʻiga. (Tagaʻi foʻi i le pusa “ O Uluaʻi Tauaofiaga na Faamamafa ai le Tāua o le Galuega Talaʻi.”)
8 Lauga o tauaofiaga. O le naunau o Tagata Aʻoga o le Tusi Paia mo taʻiala, na latou auai ai i le tauaofiaga na faia i Cedar Point i Ohio i le Iunaite Setete, mai iā Setema 1-8 i le 1919. O la latou tauaofiaga tele muamua lea, talu ona māeʻa le Taua Muamua a le Lalolagi. I le aso lona lua o le tauaofiaga, na faia ai e Rutherford se lauga, lea na ia faapea atu ai i le ʻauusufono: ʻO le galuega autū a Kerisiano i le lalolagi, o le folafola atu lea o le feʻau o le malo a le Alii.’
9 O le vala e sili ona mataʻina o lea tauaofiaga na tupu i le aso lona lima. Na faia ai e le uso o Rutherford le lauga “ʻAufaigaluega Felagolagomaʻi,” lea na lomia mulimuli ane i le Watch Tower, i le mataupu na faaulutalaina “Faasilasilaina le Malo.” Na ia faapea mai: “E tatau i se Kerisiano ona fesili ifo, O le ā le māfuaaga o loʻu iai i le lalolagi? O le tali, Ua avea aʻu ma sāvali a le Atua e faalauiloa atu le feʻau o le leleiga i le lalolagi, ma o loʻu faaeaga ma laʻu matafaioi le faalauiloa atu o lenā feʻau.”
10 O le lauga taʻutaʻua lenā a le uso o Rutherford, na faasilasila mai ai o le a lomia le mekasini fou The Golden Age (Ala Mai!), e fesoasoani i tagata e iloa, o le Malo e na o le pau lea o le faamoemoega mo le fanau a tagata. Na ia fesili i le aofia po o ai e fia faia sona sao i le tufatufaina o lea mekasini. Na taʻua i se lipoti: “E mataʻina le auala na tali mai ai le aofia, ma na tutulaʻi uma le 6,000 na auai.” * Na faamaonia ai, na lotomalilie i latou na lagolagoina le Tupu e faalauiloa atu le Malo.
11, 12. O le ā na taʻua i le Watch Tower i le 1920 e faatatau i le taimi e faataunuu ai le galuega na valoia mai e Iesu?
11 Lomiga. Na matuā faamatilatila mai i le Watch Tower, le tāua o le galuega talaʻi lea na valoia mai e Iesu. Seʻi o tatou iloiloina ni faaaʻoaʻoga mai le amataga o vaitausaga o le 1920.
12 O le ā le feʻau o le a folafolaina atu pe a faataunuu le Mataio 24:14? O afea e faataunuu ai lenā galuega? I le Watch Tower o Iulai 1, 1920, sa iai le mataupu “Tala Lelei o le Malo,” lea na taʻua ai le feʻau e faapea: “O le tala lelei e faatatau i le iʻuga o le faiga tuai o mea, ma le faavaeina o le Malo faa-Mesia.” Na taʻua ai foʻi le taimi e talaʻia atu ai lea feʻau: ʻE tatau ona talaʻia lea feʻau mai le Taua Muamua a le Lalolagi, seʻia oo i le puapuaga tele.’ Na taʻua atili ai foʻi: ʻO le taimi lenei e talaʻia ai le tala lelei i le tele e mafai ai, i atunuu ua faapea mai o Kerisiano.’
13. Na faapefea i se Watch Tower i le 1921, ona uunaʻia ai Kerisiano faauuina e faaalia le agaga faataulaga?
13 Pe na faamalosia tagata o le Atua e faia le galuega na valoia mai e Iesu? E leai. I le Watch Tower o Mati 15, 1921, na iai se mataupu na faamatuaina “Ia Lototetele.” O lenā mataupu na faalaeiauina ai le ʻaufaauuina e faaalia le agaga faataulaga. Sa faalaeiauina le tagata lava ia ina ia fesili ifo: “Pe e lē o se faaeaga tautele, ma o loʻu tiute foʻi le faia o se sao i lea galuega?” Na taʻua atili i le lomiga: ʻPe a vaai i ai o se faaeaga le faia o se sao i lea galuega, o le a e pei ai o Ieremia o lē na pei le afioga a le Atua o se afi mumū o loo punitia i ona ivi, lea na uunaʻia ai o ia e tautala atu.’ (Iere. 20:9) O lenā faalaeiauga, na faailoa mai ai le maufaatuatuaina e Ieova ma Iesu, o tagata faamaoni na lagolagoina le Malo.
14, 15. I le 1922, o le ā le auala na faalaeiauina ai e le Watch Tower Kerisiano faauuina e faaoo atu ai le feʻau?
14 Na faapefea ona faaoo atu e Kerisiano moni le feʻau o le Malo? Na iai i le Watch Tower o Aokuso 15, 1922, se mataupu puupuu na faamatuaina “E Tāua le Auaunaga,” lea na aumaia ai se feʻau malosi. O lenā mataupu, na uunaʻia ai le ʻaufaauuina “e ō i fale o aiga e talanoa ai ma ave i ai lomiga, ma molimau atu ua lata mai le malo o le lagi.”
15 Talu mai le 1919, na manino mai ai le faaaogāina e Keriso o le pologa faamaoni ma le faautauta, e faamanatu atu pea i Kerisiano lo latou faaeaga ma le tiute tauave e faalauiloa atu le feʻau o le Malo. O le ā le auala na tali atu ai Tagata Aʻoga o le Tusi Paia?
“O le a Galulue Tauofo Ē Faamaoni”
16. Na faapefea ona tali atu nisi o toeaina i le manatu e tatau ona auai tagata uma i le faiva i le fanua?
16 I vaitausaga o le 1920 ma le 1930, na teena ai e nisi le manatu e tatau i le ʻaufaauuina uma ona faia so latou sao i le faiva i le fanua. Na taʻua i le Watch Tower o Novema 1, i le 1927 le mea na tupu: ʻE iai nisi o toeaina i le faapotopotoga ua mumusu e faalaeiauina uso e faia so latou sao i le auaunaga, ma e lē faia foʻi so latou sao i lea galuega. Ua latou ʻamuʻamu i le fuafuaga e talaʻi mai i lea fale i lea fale le feʻau e faatatau i le Atua, le Tupu faapea lona Malo.’ Na taʻua atili ai foʻi: “Ua oo i le taimi e tatau ai i tagata faamaoni ona ʻalofia i latou na, ma faailoa atu ua lē o toe maufaatuatuaina i latou e avea ma toeaina.” *
17, 18. O le ā le auala na tali atu ai le toʻatele i le taʻiala mai le ofisa ulu, ma na faapefea ona tali atu le faitau miliona i le selau tausaga ua mavae?
17 O le itu e fiafia ai, na talia ma le fiafia e le toʻatele le taʻiala mai i le ofisa ulu. Sa latou vaai i ai o se faaeaga le folafola atu o le feʻau o le Malo. Na taʻua i le Watch Tower o Mati 15, 1926: ʻO le a galulue tauofo tagata faamaoni e faailoa atu le feʻau i tagata.’ Na ola na tagata faamaoni e tusa ma upu faavaloaga o loo i le Salamo 110:3, ma lotomalilie e ofo atu i latou lava e lagolago le Tupu faa-Mesia.
18 I le 100 tausaga ua mavae, e faitau miliona na ofo atu i latou lava e faalauiloa le Malo. I nisi o mataupu o loo mulimuli mai, o le a iloiloina ai auala ma meafaigaluega na latou faaaogā, ma iʻuga na maua mai ai. Ae seʻi o tatou iloiloina muamua le māfuaaga, ua tauofo ai le faitau miliona e faia le galuega talaʻi i se lalolagi manatu faapito. A o iloiloina lenā vala, ia fesili ifo, ʻAiseā ua ou talaʻia ai le tala lelei?’
ʻIa Faaauau Pea Ona Saʻili Muamua le Malo’
19. Aiseā e tatau ai ona tatou utagia le fautuaga a Iesu ia ʻfaaauau pea ona saʻili muamua le Malo’?
19 Na fautuaina e Iesu ona soo i le Mataio 6:33, ʻina ia faaauau pea ona saʻili muamua le Malo.’ Aiseā e tatau ai ona utagia lenā fautuaga? Talu ai ua tatou iloa le tāua o le Malo, ma o le vala autū lea i le faataunuuina o le finagalo o le Atua. Na iloiloina i le mataupu ua mavae, le auala na faasolosolo ona faailoa mai ai e le agaga paia upu moni e faatatau i le Malo. O le a tatou saʻilia muamua le Malo, pe afai e pāʻia o tatou loto i upu moni tautele e faatatau i le Malo.
20. Na faapefea ona faaalia i le talafaatusa a Iesu e faatatau i le oloa na natia, le auala o le a tali atu ai ona soo i le fautuaga e saʻilia muamua le Malo?
20 Na silafia e Iesu le auala o le a tali atu ai ona soo i le fautuaga ina ia saʻilia muamua le Malo. Seʻi mafaufau i lana talafaatusa e faatatau i le oloa sa natia. (Faitau le Mataio 13:44.) Na taʻua i le talafaatusa, sa maua e le tagata faigaluega le oloa sa natia a o faia ana galuega i aso taʻitasi, ma ia iloa ai le tāua o lea oloa. O le ā na ia faia? “O lona olioli na alu ai loa o ia ma faatau atu ana mea uma, ma faatau mai ai lenā fanua.” O le ā le lesona e tatou te aʻoaʻoina mai ai? O le iloaina o le upu moni e faatatau i le Malo ma lona tāua, o le a tatou naunau ai e faia faataulaga ina ia faamuamua le Malo i o tatou olaga. *
21, 22. Ua faapefea ona faamaonia e i latou e lagolagoina le Malo lo latou saʻilia muamua o le Malo? Aumai se faataʻitaʻiga.
21 O tagata faamaoni o loo lagolagoina le Malo, e faamaonia atu i a latou gaoioiga ae e lē na o upu, o loo latou saʻilia muamua le Malo. E tuutoina atu o latou olaga, tomai faapea a latou meafaitino ina ia talaʻia ai le Malo. Ua faia e le toʻatele le tele o faataulaga ina ia auai ai i le auaunaga faataimi atoa. Ua vaaitino na tagata talaʻi i le faamanuia a Ieova iā i latou, ona o le faamuamua o le Malo. Seʻi o tatou iloiloina se faaaʻoaʻoga.
22 Na amata ona auauna Avery ma Lovenia Bristow o ni colporteur (paeonia sauatoa), i le itu i saute o le Iunaite Setete i le taufaaiʻuiʻuga o vaitausaga o le 1920. I tausaga mulimuli ane, na taʻua e Lovenia: “E tele tausaga na ma fiafia ai i le auaunaga paeonia. O le tele o taimi na ma lē iloa ai po o fea e maua ai se tupe mo le penisini, ma faatau ai se meaʻai. E ui i lea, e eseese lava auala na saunia ai e Ieova mea na ma manaʻomia. Na faaauau pea ona ma paeonia, ma na maua pea mea na ma manaʻomia.” E manatua e Lovenia se tasi taimi na la auauna ai i Pensacola i Florida, ma na lē lava se la tupe ma se mea e fai ai se meaʻai. I le taimi na la toe foʻi ai i le kalaveni, sa la maua ni ato meaʻai se lua faatasi ai ma se pepa o loo tusia ai le faamatalaga: “O alofaaga mai le faapotopotoga i Pensacola.” Pe a toe mafaufau i tausaga na paeonia ai, na faapea mai Lovenia: “E leʻi tuulafoaʻia i maʻua e Ieova. Sa ia silafia lo ma faatuatuaina o ia.”
23. O ā ni ou faalogona e faatatau i upu moni o le Malo ua e iloaina, ma o le ā ua e maumauaʻi e fai?
23 E eseese uma o tatou tulaga, ma e lē tutusa foʻi le tele o lo tatou sao e faia i le talaʻiga. Peitaʻi, o se faaeaga iā i tatou uma le faalauiloa atu o le tala lelei ma le lotoatoa. (Kolo. 3:23) O le tāua iā i tatou o le upu moni e faatatau i le Malo, ua tatou lotomalilie ai e faia so o se faataulaga, ina ia faia ai le mea sili i le auaunaga. Po o lo tatou faanaunauga foʻi lenā?
24. O le ā se tasi o vala mataʻina ua faataunuuina e le Malo i nei aso e gata ai?
24 I le 100 tausaga ua mavae, na faataunuuina ai e le Tupu le valoaga o loo i le Mataio 24:14, ma e leʻi fia pulepuletutū o ia ina ua ia faia lea vala. E ui na feola ona soo i se lalolagi manatu faapito, ae na latou lotomalilie e ofo atu i latou lava e faia le galuega talaʻi. O le folafolaina atu o le tala lelei i le lalolagi aoao, ua avea ma se tasi o vala o le faailoga o le faatasi mai o Iesu i le mana o le Malo. O le talaʻia foʻi o le tala lelei, o se tasi lea o mea e sili ona mataʻina ua faataunuuina e le Malo i nei aso e gata ai.
^ pala. 5 I le Tusi Paia, e fesootaʻi atu le sau o le vaveao i le tele o se mea.—Kene. 27:28; Mika 5:7.
^ pala. 10 Na taʻua i le tamaʻi tusi To Whom the Work Is Entrusted: ʻO le tauiviga o le tufaina o le The Golden Age mai i lea fale i lea fale, sa aofia ai le feʻau o le malo. Sa mafai ona tuu i aiga se kopi o le mekasini, pe a māeʻa ona faailoa i ai le feʻau e faatatau i le tauiviga.’ I tausaga mulimuli ane, na faalaeiauina uso e faailoa i tagata e mafai ona latou mauaina kopi o le Golden Age ma le Watch Tower, e ala i le meli. Iā Fepuari 1 i le 1940, na amata ai ona faalaeiauina tagata o Ieova e tufatufa atu ma lipoti mekasini na latou tufatufaina.
^ pala. 16 I lenā taimi, sa faapalota le filifilia o toeaina i le faapotopotoga. O lea, na mafai ai ona lē palotaina e le faapotopotoga tane na lē fia auai i le faiva i le fanua. O le a talanoaina i le Mataupu e 12, le auala faale-Atua na faaaogā mulimuli ane e tofia ai toeaina.
^ pala. 20 O le manatu lava lea e tasi na taʻua e Iesu, i lana talafaatusa e faatatau i le tagata faatauʻoa na malaga e saʻilia le penina tautele. I le taimi na ia maua ai lea penina tautele, sa ia faatau atu ana mea uma ina ia faatau mai ai le penina. (Mata. 13:45, 46) Ua tatou iloa mai i nei talafaatusa, e eseese auala e iloa ai e tagata upu moni e faatatau i le Malo. O isi na teʻi lava ua maua le upu moni, a o nisi na latou saʻilia le upu moni. Ae po o le ā lava le auala na tatou maua ai le upu moni, ia tatou lotomalilie e faia faataulaga uma ina ia faamuamua ai le Malo i o tatou olaga.